Prezident İlham Əliyev və birinci xanım Mehriban Əliyeva 3 saylı DOST mərkəzinin açılışında iştirak ediblər - XALQQAZETI.COM\nƏmək və Əhalinin Sosial Müdafiəsi naziri Sahil Babayev dövlətimizin başçısına və birinci xanıma mərkəzdə yaradılan şərait barədə məlumat verdi.\nBildirildi ki, Heydər Əliyev prospektində yerləşən 3 saylı DOST mərkəzi paytaxtın Nizami, Suraxanı və Sabunçu rayonlarının sakinlərinə xidmət göstərəcək. Mərkəzdə əhaliyə pensiya, sosial sığorta, sosial müavinət, övladlığa götürmə, əlillik, əmək və məşğulluq, bank, notariat, həmçinin Tibbi Sosial Ekspertiza Komissiyasının xidmətləri göstəriləcək. Burada 130 nəfərdən çox işçi və “Könüllü DOST” proqramı üzrə 50 könüllü çalışacaq. Mərkəz gün ərzində 500, il ərzində isə ümumilikdə 150 mindən artıq vətəndaş qəbul edə biləcək.\nDövlətimizin başçısına və birinci xanıma 2020-ci ilin əvvəlindən indiyədək sosial sahədə əldə olunan uğurlar, pandemiya ilə əlaqədar məşğulluğa və sosial rifaha dəstək tədbirləri, elektron sistemlər üzərindən göstərilən proaktiv xidmətlər, şəhid ailələrinin və müharibə əlillərinin mənzil və avtomobil təminatı, günərzi qayğı, icma əsaslı sosial reabilitasiya və yardım mərkəzləri, habelə DOST agentliyinin regional və beynəlxalq səviyyədə əldə etdiyi nailiyyətlər barədə də məlumatlar verildi. Ölkəmizdə əlilliyi olan şəxslər tərəfindən hazırlanan əl işləri nümayiş etdirildi.\nQeyd edək ki, 2019-2025- ci illərdə 31 DOST mərkəzinin istifadəyə verilməsi nəzərdə tutulub. Onlardan 5-i Bakıda, 26-sı isə regionlarda olacaq. Ümumilikdə DOST mərkəzlərində “bir pəncərə” prinsipi ilə 2,8 milyon insana 132 xidmət göstəriləcək. Ötən il istifadəyə verilən 1 və 2 saylı Bakı DOST mərkəzlərində indiyədək 100 mindən çox şəxsə xidmət göstərilib, vətəndaşların xidmətlərdən məmnunluq səviyyəsi isə 96 faiz təşkil edib. “Könüllü DOST” proqramı üzrə artıq 300-dən çox könüllü, o cümlədən 22 yaşlı şəxs bu mərkəzlərə cəlb edilib.\nAzərbaycanda əhalinin sosial-rifah halının yüksəldilməsi, sosial məsələlərin həlli, həssas qrupların hərtərəfli dövlət qayğısı ilə əhatə olunması istiqamətində görülən işlər Prezident İlham Əliyevin daim diqqət mərkəzindədir. Təsadüfi deyil ki, bu istiqamətdə həyata keçirilən tədbirlər ölkəmizdə etibarlı sosial müdafiə sisteminin formalaşmasına imkan yaradıb. Eyni zamanda, son illərdə icra olunan sosial islahatlar proqramının əsas hədəfi dövlət sosial xidmətlərinin innovativ yanaşmalara əsaslanan modern, çevik və optimal mexanizmlər üzərində qurulması, xidmətlərdə sosial ədalət, şəffaflıq, ünvanlılıq, əlçatanlıq və bərabərlik prinsiplərinin təmin edilməsidir. Bu baxımdan Prezident İlham Əliyevin 2018-ci ildə imzaladığı Fərmanla Əmək və Əhalinin Sosial Müdafiəsi Nazirliyinin tabeliyindəki DOST Agentliyinin yaradılması mühüm əhəmiyyət kəsb edir. Birinci xanım Mehriban Əliyevanın təşəbbüsü olan DOST layihəsi əmək, məşğulluq, sosial müdafiə, əlillik, reabilitasiya sahələrində xidmətlərin keyfiyyətinin yüksəldilməsi, bu sahələrdə şəffaflığın artırılması, innovativ həllərin tətbiqi və vətəndaş məmnunluğunun təmin edilməsi məqsədi daşıyır.\nYeni istifadəyə verilən DOST mərkəzi ilə tanışlıqdan sonra Prezident İlham Əliyev Azərbaycan Televiziyasına müsahibə verdi.\n– Azərbaycanda bu gün həyata keçirilən sosial siyasətin tərkib hissələrindən biri də DOST mərkəzləridir. Bu gün yeni DOST mərkəzinin açılışında iştirak etdiniz. Ümumiyyətlə, Siz DOST mərkəzlərinin açılışını necə qiymətləndirirsiniz?\n– Bu, çox gözəl sosial təşəbbüsdür. Bildiyiniz kimi, Azərbaycan bu sahədə də liderlik göstərir və DOST mərkəzlərinin fəaliyyətə başlaması sosial sahədə görülən işlərin, aparılan islahatların əyani təzahürüdür. Artıq üçüncü mərkəz açılır və ilk açılan iki mərkəzin fəaliyyəti də çox uğurludur. Vətəndaşların bəyənmə əmsalı 96 faizə çatıbdır. Burada göstərilən xidmətlər, əlbəttə, sosial təminat sahəsində böyük bir yenilikdir və təsadüfi deyil ki, artıq bir neçə ölkə bu təcrübə ilə bağlı bizə müraciət edib və Azərbaycan öz təcrübəsini bölüşməyə hazırdır.\nBütövlükdə 30-dan çox mərkəzin fəaliyyətə başlaması nəzərdə tutulur. Ümid edirəm ki, yaxın bir neçə il ərzində Bakıda və bütün ölkə üzrə DOST mərkəzləri fəaliyyətə başlayacaq. Eyni zamanda, burada iş yerləri yaradılır. Mənə verilən məlumata görə, bu DOST mərkəzində 130-dan çox iş yeri yaradılır və o cümlədən könüllülər də işlərə cəlb olunur. Bütövlükdə 130-dan çox xidmətin göstərilməsi demək olar ki, sosial sahənin bütün xidmətlərini ehtiva edir. Beləliklə, bu mərkəzlərin fəaliyyəti həm insanlara rahatlıq verəcək, eyni zamanda, şəffaflıq istiqamətində önəmli addım artıq özünü doğruldub. Eyni zamanda, burada tətbiq olunan innovasiyalar bizim gələcəyə baxışımızla tam uzlaşır. Çünki innovativ inkişaf bizim siyasətimizin əsas istiqamətlərindən biridir. Əlbəttə, DOST mərkəzləri məhz bu innovasiyalar əsasında fəaliyyət göstərir və gələcəkdə bu istiqamətdə əlavə addımların atılması da nəzərdə tutulur.\n– Cənab Prezident, açılışında iştirak etdiyiniz DOST mərkəzində digər mərkəzlərdə olduğu kimi, əməkdaşların mütləq əksəriyyəti gənclərdir. Siz tez-tez çıxışlarınızda gənclərin Azərbaycanın inkişafındakı rolunu xüsusi vurğulayırsınız. Ümumiyyətlə, Azərbaycanın bugünkü inkişafında gənclərin rolunu necə qiymətləndirirsiniz?\n– Mən gənclərin rolunu həmişə çox yüksək qiymətləndirmişəm. Bu gün də Azərbaycan gəncləri ölkəmizin uğurlu inkişafında öz fəal rolunu oynayırlar. Deyə bilərəm ki, gənclər cəmiyyətimizin ən fəal təbəqəsidir və bu gün gənclərə geniş imkanlar yaradılır. Gənclər önəmli vəzifələrə təyin olunur: nazir, icra başçısı vəzifələrinə. Eyni zamanda, Milli Məclisdə kifayət qədər gənclərimiz var və DOST mərkəzində çalışan insanların demək olar ki, hamısı gənclərdir. Məhz innovasiyaya olan maraq, gənclərin fəallığı, onların müasir bilikləri imkan verdi ki, Azərbaycan öz daxili intellektual resursları hesabına belə mərkəzləri yaratsın və eyni zamanda, dediyim kimi, digər ölkələrlə bu təcrübəni bölüşsün. Ona görə gənclərlə çoxsaylı görüşlərim əsnasında mən onları həmişə biliklərə cəlb edirəm, dəvət edirəm ki, yaxşı oxusunlar, yaxşı peşəkar olsunlar və öz fəaliyyətləri ilə ölkəmizin inkişafına daha böyük xidmət göstərsinlər. Şadam ki, bu gün bizim gənclərimiz ən yüksək meyarlara cavab verirlər - bilik, peşəkarlıq, yenilik, müasirlik baxımından. Eyni zamanda, onu da bildirməliyəm ki, gənclər xoşagəlməz hallara qarşı da mübarizədə bizə böyük dəstək olurlar. Bütövlükdə gələcəkdə Azərbaycanı idarə edəcək insanlar bugünkü gənclərdir. Ona görə onların bilikləri və eyni zamanda, vətənpərvərliyi bizim müstəqilliyimizi daim gücləndirəcək və ölkəmizin uzun illər, onilliklər bundan sonra dayanıqlı inkişafını təmin edəcək.\n– Cənab Prezident, son illərdə Azərbaycanda əhalinin sosial təminatı ilə bağlı dünyanın çox nadir ölkələrində rast gəlinən kompleks tədbirlər həyata keçirilir. Bu sahədə icra olunan layihələr barədə nə deyə bilərsiniz?\n– Sosial sahə daim prioritet sahə olub və mənim əvvəlki illərdə də çıxışlarımda daim bu məsələyə böyük diqqət yetirilib. Xüsusilə son müddət ərzində - keçən il və bu il sosial sahə daha da böyük prioritet kimi gündəlikdə mövcuddur. Təsadüfi deyil ki, ötən il müstəqillik dövründə ən geniş sosial paket təqdim olundu və uğurla icra edildi. Bu sosial paketin əhatə dairəsi çox geniş idi – 4 milyon 200 min insan dövlət tərəfindən sosial paketlə təmin edildi. Bunun içərisində minimum əməkhaqqının təxminən 2 dəfə, minimum pensiyanın 70 faizdən çox qaldırılması məsələləri var idi. Minimum pensiyanın alıcılıq qabiliyyətinə görə bu gün Azərbaycan MDB məkanında lider dövlətdir. Müavinətlər qaldırıldı - bəzi müavinətlər 50 faiz, bəzi müavinətlər 2 dəfə. Problemli kreditlərlə bağlı məsələ öz həllini tapdı. Yəni, biz bu məqsədlər üçün milyardlarla manat ayırdıq və dediyim kimi, 4,2 milyon insanın güzəranı əhəmiyyətli dərəcədə yaxşılaşdırıldı.\nBu ilin əvvəlindən bu meyillər daha da güclənibdir. Minimum əməkhaqqı və orta əməkhaqqının, orta pensiyanın artırılması göz qabağındadır. Nəzərə alsaq ki, manatın məzənnəsi də sabitdir, insanların real gəlirləri artır, inflyasiya aşağı səviyyədədir. Ona görə bu sahədə bu il görülən işlər keçən il görülmüş işlərin məntiqi davamıdır. Bu ilin xüsusiyyəti ondadır ki, biz indi pandemiya dövründə yaşayırıq və pandemiyaya bizim cavabımız çoxşaxəli olmuşdur. O cümlədən sosial təminatla bağlı çox ciddi, operativ və məqsədə hesablanmış addımlar atılmışdır. Artıq sirr deyil ki, dövlət sektorunda fəaliyyət göstərən 900 min insanın əməkhaqqı tam ödənildi, özəl sektorda təxminən 700 min insanın əməkhaqqının əhəmiyyətli hissəsi dövlət tərəfindən ödənildi. Nəzərə alsaq ki, bu sektorda fəaliyyət göstərən insanlar işsiz qalmışdılar, işsiz vətəndaşların, aztəminatlı təbəqənin, o cümlədən qeyri-formal məşğulluqda fəaliyyət göstərən insanların sosial təminatı təşkil edildi, hər birinə 190 manat vəsait ayrıldı. Bu kateqoriyadan olan insanların sayı az deyil, 600 mindir. Bu işlərin hamısı əlbəttə ki, böyük maliyyə resursları tələb edir. Buna ünvanlı sosial yardım proqramını əlavə etsək, bu proqramla əhatə olunan insanların sayı kəskin artır. Hazırda 80 min ailə bu proqramla əhatə olunur və orta hesabla hər bir ailəyə hər ay 220 manatdan çox vəsait ödənilir.\nEyni zamanda, ödənişli ictimai iş yerlərinin - 90 min iş yerinin açılması nəzərdə tutulur. Özünüməşğulluq proqramında 12 min insan əhatə olunur. Artıq biz bu proqramın bir hissəsini Dünya Bankı ilə birlikdə icra edirik. Yəni, bütövlükdə bu sahəyə ayrılan diqqəti və vəsaiti nəzərə alsaq, görərik ki, bu gün bizim üçün bu, prioritetdir və bu, belə də olmalıdır. Çünki pandemiyadan bütün dünya əziyyət çəkir, bütün ölkələr böyük çətinliklərlə üzləşiblər. İnkişaf etmiş ölkələrin bəzilərində iqtisadi tənəzzül 7-10 faiz səviyyəsindədir. Bu, hələ ilkin rəqəmlərdir. Azərbaycanda maliyyə sabitliyini qorumaq üçün bütün lazımi tədbirlər görüldü. Hər kəs bilməlidir ki, əgər maliyyə sabitliyi pozularsa, onda sosial proqramların icrasına da bizim imkanımız çatmayacaq.\nMən ilin əvvəlində və pandemiyanın artıq alovlanan dövründə demişəm ki, bir dənə də olsun sosial proqram ixtisar edilməyəcək və biz bunu təmin edirik. Eyni zamanda, sosial infrastruktur layihələrinin heç biri ixtisar olunmayıb. Ona görə bu sahəyə göstərilən diqqət və əməli-praktiki addımlar bir daha bizim siyasətimizin mahiyyətini göstərir. Bir də onu göstərir ki, siyasətimizin mərkəzində Azərbaycan vətəndaşı dayanır.\n– Cənab Prezident, informasiya-kommunikasiya texnologiyalarının inkişafı və innovasiyanın tətbiqi Sizin fəaliyyətinizin prioritet istiqamətlərindən biridir. Bu yaxınlarda CISCO şirkətinin rəhbərliyi ilə görüşdə də Sizin liderliyiniz və Azərbaycanda həyata keçirilən bu işlər çox yüksək qiymətləndirildi. İstərdik ki, bununla bağlı fikirlərinizi bölüşəsiniz.\n- Bilirsiniz, bu sahə bir neçə il bundan əvvəl mənim təşəbbüsümlə Azərbaycanda geniş vüsət almağa başlamışdır. Xatırlayıram, biz kosmik sənayenin yaradılması ilə məşğul olmağa başlayanda bəziləri təəccüb edirdi, bəziləri düşünürdü ki, Azərbaycan o qədər də böyük ölkə deyil, - kosmik klub dünya miqyasında çox məhdud bir klubdur, - və Azərbaycan üçün orada özünə yer tapmaq çətin olacaq. Ancaq həyat göstərdi ki, biz düzgün yoldaydıq. Çünki kosmik sənayenin yaradılması, üç peykin orbitə çıxarılması təkcə iqtisadi və digər maraqlarımızı təmin etmir, eyni zamanda, bu, kadrların hazırlanması, gənc kadrların yeni texnologiyalara sahib çıxması baxımından da çox önəmli idi. Kadr hazırlığı olmadan müasir texnologiyalar heç bir ölkədə inkişaf edə bilməz. Ona görə biz həm dövlət resurslarımızı bu istiqamətə cəlb etdik və çox düzgün proqram tərtib etdik, həm də kadr hazırlığı ilə əlaqədar əməli-praktiki addımlara start verdik. Çünki bax, bu gözəl DOST mərkəzinin timsalında görürük, əgər burada peşəkar kadr olmasa, bu mərkəz fəaliyyət göstərə bilməz. Azərbaycan əksər ölkələr kimi, texnologiyaları idxal edir. Ancaq bu texnologiyaları işlətmək, onları mənimsəmək, bu texnologiyalar əsasında yeni intellektual məhsul yaratmaq artıq kadr peşəkarlığından, kadr hazırlığından bilavasitə asılıdır.\nOna görə informasiya-kommunikasiya texnologiyalarının inkişafı ilə bağlı bütün addımlarımız düzgün idi və CISCO şirkətinin rəhbərləri ilə videokonfrans çərçivəsində keçirdiyim görüş də bunu bir daha göstərdi. Biz təkcə CISCO şirkəti ilə əməkdaşlıq etmirik, biz demək olar ki, dünyanın informasiya-kommunikasiya texnologiyaları sahəsində fəaliyyət göstərən bütün aparıcı şirkətləri ilə sıx əməkdaşlıq edirik. CISCO şirkəti ilə biz, deyə bilərəm ki, artıq strateji tərəfdaşlıq əlaqələrinə yaxınlaşırıq. Əlbəttə ki, onların təklif etdiyi intellektual məhsul bizim gələcək inkişafımıza çox lazımdır. Misal üçün, biz hazırda ağıllı şəhər – “Smart City” layihəsi üzərində işləyirik. Bu layihənin ilkin təzahürləri artıq görünməkdədir. Biz daha uzağa gedərək artıq “Smart Nation” – yəni, “Ağıllı ölkə” proqramı üzərində işləməyə başlamışıq. Ölkəmizin rəqəmsallaşdırılması, informasiya texnologiyalarının bütün sahələrdə tətbiq edilməsi bizim prioritet sahəmizdir.\nPandemiya dövründə, özünütəcrid şəraitində informasiya texnologiyaları olmadan iş görmək mümkün deyil. Misal üçün, mənim görüşlərim, videokonfrans şəklində keçirdiyim Zirvə görüşləri müasir texnologiyalar olmadan mümkün deyil. Ona görə hazırda həm iqtisadi sahədə, həm təhsil, səhiyyə, kənd təsərrüfatı sahələrində və digər sahələrdə, o cümlədən bizim su resurslarının nəzarəti, su balansının formalaşması və itkilərin azaldılması istiqamətində də məsələ qaldırıldı. Ona görə bu sahə, hər kəs bunu bilməlidir, gələcəyə atılan addımdır. Biz gecikə bilmərik, yubana bilmərik, geciksək uduzarıq. Ona görə bütün resurslarımızı, o cümlədən maliyyə, intellektual və kadr resurslarımızı səfərbər etmişik. Əminəm ki, gələcək illərdə Azərbaycan informasiya-kommunikasiya texnologiyaları sahəsində liderlik mövqelərini daha da möhkəmləndirəcək.\n– Bu, daim diqqət mərkəzində olan məsələdir. Bu günə qədər 7600 şəhid ailəsi dövlət tərəfindən evlərlə, mənzillərlə təmin edilibdir. Bu il şəhid ailələrinə verilən mənzillərin, evlərin sayı rekord həddə çatıb -1500 şəhid ailəsinə evlər, mənzillər veriləcək və beləliklə, növbədə duran şəhid ailələrinin sayı 2 mindən az olacaqdır. Ümid edirəm ki, maksimum iki il ərzində bütün şəhid ailələri dövlət tərəfindən evlərlə təmin ediləcəkdir.\nBununla paralel olaraq, biz minik maşınları da veririk – həm şəhid ailələrinə, həm də Qarabağ qazilərinə. Bu günə qədər 6 mindən çox minik maşını verilib, bu il də 400 maşının verilməsi nəzərdə tutulur. Deyə bilərəm ki, bu sahədə də Azərbaycan liderlik göstərir. Çünki dünyanın bir çox yerlərində müharibələr olub, münaqişələr, insan itkisi olub. Mən, əlbəttə, Azərbaycanı heç bir ölkə ilə müqayisə etmək istəməzdim, ancaq həqiqət ondan ibarətdir ki, Azərbaycanda müharibədən əziyyət çəkmiş, öz yaxınlarını itirmiş ailələrin dövlət tərəfindən dəstəklənməsi, hesab edirəm, ən yüksək səviyyədədir.\nİndi bir daha demək istəyirəm ki, heç kimlə müqayisə aparmaq istəmirəm, amma baxın, Ermənistanda müharibədə ölənlər olubdur. Onlara mənzil verilir? Onlara avtomobil verilir? Yox. Orada pullar faşistlərin abidələrinin ucaldılmasına xərclənir. Amma biz bütün bu işləri görürük və görməliyik. Bu, bizim mənəvi borcumuzdur. Mənim şəhid ailələri ilə çoxsaylı görüşlərim, əlbəttə ki, cəmiyyət üçün də, şəhid ailələri üçün də çox önəmlidir. Biz şəhidlərin ruhu qarşısında baş əyirik və öz işimizi təkcə sözlə yox, əməllə təsdiq etməliyik. Ona görə artıq 7600 şəhid ailəsinə verilən evlər, - bu il onların sayı 9 minə çatacaq,- bizim əməli işlərimizin gözəl nəticəsidir.\n– Koronavirusla bağlı işlər əvvəldən Azərbaycanda çox düzgün istiqamətdə aparıldı və bunu həm Azərbaycan xalqı görür və təqdir edir, həm də beynəlxalq təşkilatlar. Bu günə qədər mən vətəndaşlardan gündə yüzlərlə məktub alıram. Yəni, pandemiyanın ilk günlərindən minlərlə məktub almışam və bütün bu məktublar təşəkkür xarakterli məktublardır. Çünki doğrudan da qabaqlayıcı tədbirlərin görülməsi bizi böyük bəladan xilas etdi. Yenə də hər şey müqayisədə ölçülür. Əhalisinin sayı Azərbaycanla eyni olan inkişaf etmiş ölkələrdə vəziyyət necədir, Azərbaycanda vəziyyət necədir? O ölkələrin bəzilərində bu günə qədər 10 minə yaxın insan vəfat etdi. Azərbaycanda vəfat edənlərin sayı kifayət qədər azdır. Eyni zamanda, qabaqlayıcı, məhdudlaşdırıcı tədbirlər imkan verdi ki, biz pandemiyanın geniş vüsət almasının qarşısını alaq və buna nail olduq. Təsadüfi deyil ki, Ümumdünya Səhiyyə Təşkilatı bizim bu sahədə gördüyümüz işləri yüksək qiymətləndirir və Azərbaycanı nümunəvi ölkə adlandırır. Bu, bizim gördüyümüz işlərə verilən böyük qiymətdir. Mən bilmirəm başqa bir ölkəyə belə bir ad verilib, yoxsa yox. Bu, doğrudan da görülmüş işlərin məntiqi nəticəsidir. Çünki bəri başdan bizim əsas məqsədimiz xalqımızı, vətəndaşlarımızı bu xəstəlikdən qorumaq idi. Bütün digər iqtisadi məsələlər, iqtisadiyyatın tənəzzülə uğraması, iqtisadiyyatda yarana biləcək problemlər arxa plana keçdi. Halbuki biz bu məsələlərlə də ciddi məşğul olmuşuq. Amma birinci məsələ insanların sağlamlığı, ikinci məsələ insanların sosial təminatı idi ki, biz hər ikisini də təşkil etdik.\nDeyə bilərəm ki, səhiyyə sistemimizi qısa müddət ərzində yenidən qura bildik. Mən burada xüsusilə İcbari Tibbi Sığorta Agentliyinin və TƏBİB-in fəaliyyətini yüksək qiymətləndirirəm. Orada da fəaliyyət göstərənlərin mütləq əksəriyyəti gənclərdir və burada da gənclər göstərdilər ki, nəyə qadirdirlər. Çünki belə bir çətin şəraitdə heç bir ölkənin səhiyyə sistemi buna hazır deyildi. Belə bir çətin şəraitdə bütün təşkilati işləri görmək doğrudan da böyük nailiyyətdir. Xəstəxanaları müəyyən etmək, logistika işlərini təmin etmək, xəstələri regionlar üzrə bölmək, karantin rejimində saxlanılanların təminatını təşkil etmək, onlar üçün bütün bu təşkilati-logistik məsələləri həll etmək, xaricdən vətəndaşları təxliyə etmək – biz bütün bunları Operativ Qərargah çərçivəsində, o cümlədən həkimlərin və TƏBİB-in fəal iştirakı ilə təmin edə bilmişik. Ona görə biz artıq aprelin sonunda gördük ki, üç həftə ərzində dinamika müsbətdir, yoluxanların sayı sağalanların sayından azdır və biz yumşalma tədbirlərinə keçdik. Əfsuslar olsun ki, yumşalma tədbirləri yoluxanların sayına mənfi təsir göstərmişdir. Ancaq bu gün vəziyyət tam nəzarətdədir və bütün ölkələr artıq açılır. Hətta pandemiyanın geniş vüsət aldığı ölkələr də açılır və biz də yavaş-yavaş açılırıq. Amma vəziyyəti tam nəzarətdə saxlayırıq.\nBizdə hazırda 20-dən çox xəstəxana sırf koronavirusla bağlı fəaliyyət göstərir, orada ancaq koronavirus xəstələri müalicə olunur - hazırda 19 xəstəxanada. Çünki indi bəzi xəstəxanalarda artıq xəstə qalmır. Ancaq 20-dən çox xəstəxana hazırdır, modul tipli 10 xəstəxananın inşası başlamışdır, birinin açılışında mən iştirak etmişəm. Bu da bizə əlavə 2000 yataq verəcəkdir. Bütün tibbi avadanlıq təmin edilib, süni tənəffüs aparatları gətizdirilib, reanimasiyada kifayət qədər boş yerlərimiz var, yataqlar kifayət qədərdir, karantində saxlanılanların sayı xaricdən gələnlərin sayı ilə birbaşa əlaqəlidir. Çünki xaricdən təxliyə edilən vətəndaşları biz iki həftə karantində saxlayırıq. Deməliyəm ki, 20 mindən çox Azərbaycan vətəndaşı mütəşəkkil qaydada xaricdən təxliyə edilib. Biz bu işləri kortəbii görə bilmərik. Mütəşəkkil qaydada, qrafik üzrə, ölkələr üzrə bölgü aparılıbdır: hansı ölkədən nə vaxt, nə qədər Azərbaycan vətəndaşı gələcək. Bu işlər bu qaydada davam etdiriləcək. Ən çox təxliyə edilmiş vətəndaşlarımız Rusiyadan gəlib. Bu günə qədər Rusiyadan 6500 Azərbaycan vətəndaşı gəlib və bu proses davam etdirilir, ancaq dediyim kimi, mütəşəkkil qaydada. Hər kəs öz adını qeydiyyata salmalıdır, xüsusi portal da - “Evə gedirəm” mövcuddur. Ona görə təxliyə işləri də mütəşəkkil qaydada aparılacaq.\nKarantin şəraiti çox gözəldir və mən karantində qalanlardan da çoxsaylı məktublar alıram, onları dörd-beş ulduzlu otellərdə saxlayırıq. Biz özümüz indi tibbi maska, kombinezon, dezinfeksiya vasitələri istehsalına başlamışıq. Ona görə bu kompleks tədbirlər, əlbəttə ki, bizi böyük bəladan qoruya bildi. İndiki şəraitdə ki, artıq yumşalma prosesi gedir, əsas amil vətəndaşların məsuliyyəti olacaq. Mən bir daha demək istəyirəm ki, vətəndaşlar bu məsuliyyəti dərk etsinlər. Pandemiya başa çatmayıb, virus qeyb olmayıb, bu virus dolaşacaq. Ona görə hər kəs özünü, öz yaxınlarını qorumalıdır, öz məsuliyyətini hiss etməlidir və nizam-intizama da əməl etməlidir.\n– Cənab Prezident, belə bir çətin şəraitdə əhalinin sosial təminatı, pandemiyanın törətdiyi iqtisadi fəsadların aradan qaldırılması ilə yanaşı, Azərbaycan bir sıra xarici ölkələrə yardım da edir. İstərdik bu məsələ ilə bağlı da fikirlərinizi bildirəsiniz.\n– Mən hesab edirəm ki, bu, bizim apardığımız siyasətin tərkib hissəsidir. Çünki xarici siyasətə gəldikdə, biz həmişə əməkdaşlığa üstünlük vermişik və bunun faydasını görmüşük. Harada imkanımız olub, əgər imkanımız olubsa, kömək etməyə çalışmışıq və etmişik. Bizim bir neçə önəmli transmilli layihəmiz məhz bu prinsip əsasında qurulub və uğur da məhz bu prinsip əsasında qazanılır. Ona görə xarici siyasətdə qarşılıqlı dəstək sözdə yox, əməldə olmalıdır, həmrəylik əməldə olmalıdır.\nBiz indi iki təşkilata sədrlik edirik və bu iki təşkilatın Zirvə görüşünü keçirmişik – Türk Şurası və Qoşulmama Hərəkatı və ən yüksək səviyyədə. Qoşulmama Hərəkatının və Türk Şurasının yekun bəyannaməsində Azərbaycanın xüsusi rolu qeyd olundu. Biz hər bir işə çox məsuliyyətlə yanaşırıq və bizim sədrliyimiz formal xarakter daşımamalıdır və daşımır. Ona görə çətin gündə kimin imkanı varsa, kömək etməlidir, həyatda da, siyasətdə də. Bu, bizim, necə deyərlər, adət-ənənələrimizə də uyğundur. Ona görə bu gün bu yardımın göstərilməsi hesab edirəm ki, düzgün addımdır. Bu günə qədər biz 13 ölkəyə yardım göstərmişik və bu haqda ancaq son vaxtlar danışmağa başlamışıq. Biz təyyarələrlə yardımlar göndərmişik, yüzlərlə ton yardım göndərmişik. Azərbaycanda istehsal olunan dezinfeksiya vasitələri, qoruyucu vasitələr və digər əşyalar göndərmişik, amma bunu reklam etməmişik. Bunu mənəvi borc bilərək etmişik, o ölkələrə ki, onlar bizə müraciət edib. Biz bilirik, o ölkələrin maliyyə vəziyyəti imkan vermir ki, onlar lazımi tədbirləri görsün. Əminəm ki, bu yardım bir çox insanın həyatını xilas etdi. Əsas məsələ budur. Beləliklə, 13 ölkəyə artıq yardım göstərilib, o cümlədən üç beynəlxalq təşkilata yardım göstərilibdir. Bu, bir daha bizim məsuliyyətimizi göstərir.\nTəsadüfi deyil ki, Azərbaycan dünya miqyasında çox böyük hörmətə və yüksək imicə malik olan ölkədir. Əks təqdirdə, biz səkkiz il bundan əvvəl 155 ölkənin dəstəyi ilə BMT Təhlükəsizlik Şurasına seçilməzdik. Əks təqdirdə, Qoşulmama Hərəkatının yekdil qərarı ilə, 120 ölkənin qərarı ilə sədr seçilməzdik. Çünki mən demişəm, bu təsisatda bir çox ölkələr cəmləşir ki, bir-biri ilə yola getmir. Amma onların hər biri Azərbaycanı dəstəklədi. Nəyə görə? Çünki biz məsuliyyətli ölkəyik, biz özümüzə hörmət edirik, öz ləyaqətimizi qoruyuruq, tərəfdaşlara da hörmət edirik. Yardım edəndə bunu elə formada edirik ki, bu, yardımı alan üçün də məqbul olsun və öz işimizi bu istiqamətdə davam etdirəcəyik.\nPandemiya dövründə həm insanlar, həm də ölkələr özünün əsl simasını üzə çıxardı. Elə insanlar var ki, pandemiya dövründə onlara əl vermək böyük günah olar. Elə ölkələr var ki, pandemiya dövründə özlərinə qapanıblar və xüsusilə, ilkin mərhələdə bəzi addımlar atıblar və indi yəqin utanırlar. Azərbaycan o ölkələrdəndir ki, həmişə üzüağ, alnıaçıq olub və pandemiya bunu bir daha təsdiqləyib.\n20 2020 00:29 - RƏSMİ XRONİKA


Azərbaycanda muzdla çalışanların maaşları artıb – 8,2%\n08 Avqust 2019 - 14:09\nAzərbaycanda muzdla çalışanların maaşları artıb –8,2%\nBu ilin iyulun 1-i vəziyyətinə ölkə iqtisadiyyatında muzdla çalışan işçilərin sayı ötən ilin eyni dövrü ilə müqayisədə 4,4% artaraq 1613,7 min nəfər olub, onlardan 903,4 min nəfəri iqtisadiyyatın dövlət sektorunda, 710,3 min nəfəri isə qeyri-dövlət sektorunda fəaliyyət göstərib.\nDövlət Statistika Komitəsinin verdiyi məlumata görə, muzdla işləyənlərin 20,6%-i təhsil, 18,0%-i ticarət; nəqliyyat vasitələrinin təmiri, 13,2%-i sənaye, 8,3%-i əhaliyə səhiyyə və sosial xidmətlərin göstərilməsi, 7,5%-i tikinti, 6,9%-i dövlət idarəetməsi və müdafiə; sosial təminat, 4,6%-i nəqliyyat və anbar təsərrüfatı, 3,4%-i peşə, elmi və texniki fəaliyyət, 3,3%-i kənd təsərrüfatı, meşə təsərrüfatı və balıqçılıq, 1,6%-i maliyyə və sığorta fəaliyyəti, 12,6%-i isə iqtisadiyyatın digər sahələrində məşğul olublar.\nCari ilin yanvar-iyun aylarında ölkə iqtisadiyyatında muzdla çalışan işçilərin orta aylıq nominal əməkhaqqı əvvəlki ilin müvafiq dövrünə nisbətən 8,2%-i artaraq 585,2 manat olub. İqtisadiyyatın mədənçıxarma sənayesi, maliyyə və sığorta fəaliyyəti, peşə, elmi və texniki fəaliyyət, informasiya və rabitə, nəqliyyat və anbar təsərrüfatı, eləcə də tikinti sahələrində orta aylıq nominal əməkhaqqı daha yüksək olub.


Kənd təsərrüfatı təyinatlı torpaqların münbitliyinin artırılması ərzaq təhlükəsizliyinin təmin olunmasında vacib amildir - serqqapisi.az\nNəşr edilib 05.04.2021 19:01 |\nNaxçıvan Muxtar Respublikasında kənd təsərrüfatı təyinatlı torpaqların münbitliyinin qorunması və artırılması istiqamətində sistemli tədbirlər görülür, meliorasiya və irriqasiya işləri diqqətdə saxlanılır. Hər il müasir hidrotexniki qurğular tikilərək istifadəyə verilir, mütərəqqi əkin və suvarma üsullarının tətbiqi ilə torpaqların münbitlik göstəriciləri və su təminatı yaxşılaşdırılır, deqradasiyaya məruz qalan torpaq sahələrinin sahəsi azaldılır. Naxçıvan Muxtar Respublikası Ali Məclisi Sədrinin müvafiq Sərəncamı ilə “2021-2025-ci illərdə Naxçıvan Muxtar Respublikasında kənd təsərrüfatı təyinatlı torpaqların münbitliyinin artırılmasına dair Tədbirlər Planı”nın təsdiq edilməsi bu istiqamətdə yeni imkanlar yaradıb.\nTədbirlər planında qarşıya deqradasiyaya məruz qalmış torpaq sahələrinin uçotu və xəritələşdirilməsi, torpaqların qida maddələri ilə təminolunma kartoqramlarının yenilənməsi, əkin atlaslarına uyğun ixtisaslaşmanın təşviqi, torpaq örtüyü zədələnmiş ərazilərdə rekultivasiya tədbirlərinin həyata keçirilməsi ilə bağlı konkret vəzifələr qoyulub. Yeni dövlət sənədində eroziyaya məruz qalmış ərazilərdə tarlaqoruyucu zolaqların salınması, şoranlığa və şorakətliyə asanlıqla uyğunlaşan bitkilərin əkilib-becərilməsi, az şoranlaşmış torpaqlarda üzümlüklərin, püstə, badam bağlarının salınması, torpaqlardan səmərəli istifadəyə dair maarifləndirmə tədbirlərinin keçirilməsi də nəzərdə tutulub. Belə tədbirlərin həyata keçirilməsi məqsədilə aid qurumlarla razılaşdırılmaqla müvafiq komissiya yaradılaraq iki ay müddətində monitorinqlər aparılıb, müxtəlif amillərin təsiri ilə deqradasiyaya məruz qalmış torpaq sahələri müəyyənləşdirilib. 2021-2025-ci illərdə 8 min hektardan çox torpaq sahəsində şoranlaşma və çəmənləşməyə qarşı, eləcə də digər meliorativ tədbirlər aparılacaqdır.\nTorpaqlardan səmərəli istifadə edilməsi məqsədilə onun su, qida, hava və istilik rejimləri düzgün tənzimlənməli, kənd təsərrüfatı bitkilərinin fenoloji və bioloji inkişaf xüsusiyyətlərindən asılı olaraq optimal aqrofon yaradılmalıdır. Lakin torpaqdan düzgün istifadə olunmadıqda onun faydalı xassələri tədricən itərək yüksəkkeyfiyyətli məhsul yetişdirilməsinə imkan vermir. Torpaq üzərində aparılan hər hansı düzgün olmayan əməliyyat yalnız məhsuldarlığın və keyfiyyət göstəricilərinin aşağı düşməsinə deyil, ekoloji tarazlığın pozulmasına, uzun müddət münbitliyin itirilməsinə və sair çatışmazlıqlara da gətirib çıxarır.\nTorpaqda üzvi və mineral maddələrin ehtiyatının səviyyəsi, torpağın biotası, torpaq məhlulunun reaksiyası, tərkibindəki su və fiziki xassəsi onun münbitliyinin əsas göstəricisi sayılır. Həmin göstəricilər optimal səviyyədə olanda torpaq münbit hesab edilir. Belə torpaqlarda bitkilər lazımi qida maddələri ilə yaxşı təmin olunduğuna görə onlar normal inkişaf edir və yüksək məhsul verir. Ona görə əkinçilikdə əsas vəzifə bitkilərin torpaq şəraitini yaxşılaşdırmaqla, onların lazımi həyat amilləri, yəni su, qida maddələri, istilik və hava ilə təmin olunmasından ibarətdir. Bu göstəricilərin hər birinin ayrı-ayrılıqda yaxşılaşdırılması üçün müxtəlif tədbirlər mövcuddur. Düzgün və vaxtında aparılan becərmə torpaqdakı mikroorqanizmlərin həyat fəaliyyəti üçün ən yaxşı şərait yaradır. Bununla əlaqədar olaraq torpaqdakı bitki qalıqlarının və çürüntünün parçalanması nəticəsində onların tərkibindəki qida maddələri tədricən mineral birləşmələrə çevrilir və bitkilər tərəfindən asanlıqla mənimsənilir. Bir-biri ilə əlaqədar olan ayrı-ayrı becərmə üsullarının kompleksi elmi əsaslar üzərində müəyyən olunmuş vaxtda ardıcıl surətdə həyata keçirildikdə torpağın münbitliyi xeyli artır.\nTorpaqda üzvi maddələrin ehtiyatını artırmaq üçün daha çox “siderat” adı ilə tanınan yaşıl gübrələr verilir. Bitki mənşəli gübrələrə paxlalı bitkilər aiddir. Paxlalı bitkilərin yaşıl kütləsini torpağa çevrilməklə onu üzvi maddələr, azot və digər qida elementləri ilə zənginləşdirmək mümkündür. Muxtar respublikada əkin sahələrinin genişləndirilməsi və bol məhsul istehsalının təmin edilməsi məqsədilə müasir meliorasiya və irriqasiya sistemlərinin qurulması davamlı xarakter alıb. Əkin sahələrinin su təminatının yaxşılaşdırılmasına göstərilən dövlət qayğısı, eləcə də torpaqların münbitliyinin qorunması və yüksəldilməsi tədbirləri sayəsində az məhsuldar və istifadəsiz torpaqlar da əkin dövriyyəsinə cəlb edilib.\nSon illərdə muxtar respublikada xeyli mütərəqqi suvarma şəbəkələri və nasos stansiyaları istifadəyə verilib. Kənd təsərrüfatı məhsullarının becərilməsində suvarma üsullarının düzgün seçilməsi, su mənbələrindən səmərəli istifadə edilməsi, məhsuldarlığın artmasına, eyni zamanda suvarma sularına qənaət edilməsinə səbəb olur. Suvarma torpağın əkin qatının fiziki xassələrini yaxşılaşdırır, kimyəvi və mikrobioloji proseslərin istiqamətini artırır, habelə üzvi maddələrin parçalanma və toplanmasını sürətləndirir. Müəyyən torpaq, iqlim, aqrotexniki şəraitdə suyun artıq verilməsi nəinki məhsuldarlığı artırar, əksinə, ziyan verə bilər. Belə ki, normadan artıq verilən su torpaqların şoranlaşmasına, şorakətləşməsinə, bataqlaşmasına, qrunt suyunun səviyyəsinin artmasına səbəb olur. Buna görə də kənd təsərrüfatı bitkilərindən yüksək məhsul əldə edilməsi, torpağın münbitliyinin qorunması məqsədilə əkinçilikdə suvarma suyunun bitkinin ehtiyacı qədər, lazımi miqdarda və vaxtlı-vaxtında verilməsi vacib şərtlərdəndir.\nMüxtəlif təbii və antropogen təsirlər nəticəsində torpaqlarda baş verən deqradasiya prosesləri, son nəticədə, münbitliyin azalmasına, məhsuldarlığın aşağı düşməsinə səbəb olur. Muxtar respublikada torpağın münbitliyinin pozulmasına təsir göstərən amillər kimi eroziya, şoranlaşma, şorakətləşməni, bataqlıqlaşmanı, daşlıq və kol-kos basmış sahələri və digərlərini göstərmək olar. Əkinəyararlı torpaq sahələrinin üst münbit qatının yuyulmasında əsas rol oynayan amillərdən biri də külək və eroziyasıdır. Eroziya prosesləri içərisində su eroziyası muxtar respublika ərazisində başqa təbii amillərə nisbətən daha çox nəzərə çarpır. Deqradasiyanı yaradan səbəblər arasında təbii amillərlə yanaşı, antropogen təsirlər də əsas diqqətçəkən məsələlərdən biridir. Belə amillər ətraf mühitə, o cümlədən torpağa təsir göstərən insan fəaliyyətinin müxtəlif formalarını birləşdirir.\nƏrazidə torpaq münbitliyinin azalmasına təsir göstərən, qış və yay otlaqlarında heyvanların sistemsiz otarılması hallarını da qeyd etmək olar. Otlaq sahələrində mal-qaranın otarma qaydalarına düzgün əməl edilməməsi və bitki örtüyünün məhv edilməsi səhralaşmanın əmələ gəlməsinin əsas səbəblərindən biridir. Mənfi antropogen amillərə misal kimi, nəzarətsiz suvarma nəticəsində torpaqlarda baş verən irriqasiya eroziyasıdır. Bu proseslər nəticəsində torpaqların üst münbit hissəsi yuyulur, dərin şırım və yarğanlar yaranır, beləliklə də torpaqlar yararsız hala düşür.\nƏkin sahələrindən səmərəli istifadə etməklə, torpağın münbitliyinin artırılması və becərilən kənd təsərrüfatı bitkilərinin məhsuldarlığının yüksəldilməsi istiqamətində aparılan aqrotexniki tədbirlər içərisində növbəli əkin sistemi xüsusi əhəmiyyət kəsb edir. Əkinlərin növbələşməsinin zəruri səbəbləri vardır. Çünki növbəli əkin zamanı bitkilərin bioloji xüsusiyyətlərindən asılı olaraq aparılan aqrotexniki tədbirlərin, hər bitkinin özündən sonra torpaqda müəyyən miqdar üzvi maddə (bitki qalıqları) saxlaması bu bitkidən sonra əkilmiş başqa bitkinin boy və inkişafına xeyli dərəcədə təsir göstərmiş olur. Elmin və qabaqcıl təcrübələrin nəticələri göstərir ki, iki il dalbadal yonca becərilən sahədə növbəti il əkilən taxıldan daha yüksək və keyfiyyətli məhsul götürmək olar. Yonca iki il ərzində torpağın hər hektarında 300 kiloqramadək, bəzən isə daha çox azot toplayır. Onun kök sistemi torpağın aqrofiziki xüsusiyyətlərini yaxşılaşdırır. Şorlaşmaya meyil göstərən torpaqlarda yoncanın kökləri biodrenaj rolunu oynayır. Ona görə də taxılın ən yaxşı sələfi yoncadır. Yonca, eyni zamanda digər dənli və dənli-sünbüllü bitkilər üçün yaxşı sələfdir.\nTorpaqların yaxşılaşdırılması ilə bu gün məşğul olmalıyıq, onu sabaha və ya o biri günə saxlamaq vəziyyəti daha da gərginləşdirər və kapital qoyuluşunu qat-qat artırar. Bu gün hər bir torpaq istifadəçisi torpağın və bitkinin “dilində” danışmağı öyrənməli və onlarla necə davranmağı bacarmalıdır. “Pis torpaq yoxdur, pis təsərrüfatçı var” deyimini həmişə yadda saxlamaq və torpaqların becərilməsinə bu prinsiplərə ciddi əməl edilməsi baxımından yanaşılmalıdır.\nKənd təsərrüfatında əsas istehsal vasitəsi olan torpaq əvəzedilməzdir; torpaq məhduddur, yəni onu böyütmək, çoxaltmaq, artırmaq olmaz; torpağın yerini dəyişmək olmaz; torpağa məxsus xüsusiyyət yalnız onun münbitliyidir. Torpaqlarımızın sağlamlaşdırılması, mühafizəsi, ondan səmərəli istifadə olunması məqsədilə münbitliyinin bərpası və artırılması, habelə ekoloji cəhətdən təmiz və keyfiyyətli, bol məhsul istehsal edilməsi hamımızın müqəddəs və təxirəsalınmaz işidir.


Şirvan şəhərində Zəfər günü münasibəti ilə Şəhidlər Xiyabanı ziyarət olunub\nŞirvan şəhərində Zəfər günü münasibəti ilə Şirvan şəhər İcra Hakimiyyətinin başçısı İlqar Abbasov, İcra Hakimiyyəti aparatının məsul işçiləri, hüquq-mühafizə orqanlarının rəhbərləri, şəhid ailələri, müharibə iştirakçıları, ictimai təşkilatların nümayəndələri, şəhər sakinləri Şəhidlər Xiyabanında 1-ci və 2-ci Qarabağ müharibəsində şəhidlik zirvəsinə ucalan qəhrəman oğulların məzarlarını ziyarət edib. Öncə döyüşlərdə itkin düşənlərin xatirəsinə ucaldılan abidənin önünə tər qərənfillər düzülüb, “Şəhid Anası” memorial abidə kompleksi ziyarət olunub. Şəhər İcra Hakimiyyətinin başçısı İlqar Abbasov Şəhidlər Xiyabanında şəhid ailələri ilə görüşərək belə qəhrəman, cəsur, mərd oğullar böyütdükləri üçün onlara təşəkkürünü bildirib. Ölkəmizin müstəqilliyi və ərazi bütövlüyü uğrunda mübarizədə canlarından keçən şücaətli Vətən övladlarının yaddaşlarda yaşacaqlarını, illər keçsə də, nəsillər dəyişsə də unudulmayacaqlarını vurğulayıb.\nŞirvan şəhərində Zəfər günü münasibəti ilə məktəblilərin əl işlərindən ibarət sərgi təşkil olunub.\nŞirvan şəhərində Zəfər günü münasibəti ilə “Zəfər tariximiz” mövzusunda məktəblilərin rəsm və əl işlərindən ibarət sərgi təşkil olunub. Sərgidə Ali Baş Komandan cənab İlham Əliyevin rəhbərliyi ilə rəşadətli Azərbaycan Ordusunun Vətən Müharibəsində göstərdiyi qəhrəmanlıq və qazanılmış möhtəşəm tarixi Zəfər, Qələbədən sonra Qarabağda irimiqyaslı bərpa-quruculuq işləri, “Dəmir Yumruq”, “Qarabağ mənzərələri”, “Şuşa qalası”, Vətən Müharibəsinin rəmzinə çevrilmiş “Xarıbülbül”, Şirvan şəhərindəki “Zəfər Abidəsi” və s. mövzuları əhatə olunub. Şirvan şəhər İcra Hakimiyyətinin başçısı İlqar Abbasov, İcra Hakimiyyəti aparatının məsul işçiləri, hüquq-mühafizə orqanlarının rəhbərləri, Vətən müharibəsi iştirakçıları, qazilər, şəhid ailələri, idarə, müəssisə, təşkilat rəhbərləri, ictimaiyyət nümayəndələri, ziyalılar və gənclər Zəfər bayramına həsr olunmuş sərgi ilə tanış olub, məktəblilərə yaradıcılıq uğurları arzu edilib.\nŞirvan şəhərində tarixi qələbənin birinci ildönümü münasibətilə 8 noyabr - Zəfər günündə ağacəkmə aksiyası keçirilib.\nXalqımızı möhtəşəm Qələbəyə aparan 44 günün şərəfinə 8 noyabr-Zəfər Günündə ölkə üzrə 44 min ağac əkilməsi aksiyası çərçivəsində Ekologiya və Təbii Sərvətlər Nazirinin iştirakı ilə əsaslı yenidənqurma işləri tamamlanma üzrə olan Şirvan şəhəri Məhəmməd Füzuli adına Mədəniyyət və istirahət parkında ucaldılmış “Zəfər” abidəsinin ətrafında birinci və ikinci Qarabağ müharibəsi şəhidlərinin xatirəsinə ağacəkmə kompaniyası keçirilib. Ağacəkmə aksiyasında Ekologiya və Təbii Sərvətlər Naziri cənab Muxtar Babayev, Şirvan şəhər İcra Hakimiyyətinin başçısı İlqar Abbasov, hüquq-mühafizə orqanlarının rəhbərləri, şəhid ailələri, müharibə iştirakçıları və könüllülər iştirak edib. Abidə ətrafında Şirvan şəhərindən olan 157 şəhidin hər birinin şərəfinə ağac əkilib, parkın meşə zolağında isə 2500 sərv və şam ağacları əkilmişdir.\nŞirvan şəhərində Zəfər günü ilə bağlı silsilə tədbirlər keçirilir.\nŞirvan Şəhər İcra Hakimiyyətinin və Səfərbərlik və Hərbi Xidmətə Çağırış üzrə Dövlət Xidmətinin Şirvan şəhər şöbəsinin birlikdə təskilatçılığı ilə 8 Noyabr-Zəfər günü münasibətilə "Möhtəşəm qələbəmiz tariximizin zəfər səlnaməsidir" devizi altında tədbir keçirilib.\nŞirvan şəhərində 8 Noyabr –Zəfər günü ilə bağlı silsilə tədbirlər davam edir.\nŞirvan şəhər İcra Hakimiyyəti və Mədəniyyət Mərkəzinin birgə təşkilatçılığı ilə “44 günlük Zəfər taiximiz” adlı tədbir keçirildi.Tədbirin rəsmi hissəsi Azərbayacan Respublikasının Dövlət Himni ilə açıq elan edildi və Qarabağ müharibəsində həlak olmuş şəhidlərimizin əziz xatirəsi 1 dəqiqəlik sükutla yad edildi. İlk öncə Şirvan şəhər İcra Hakimiyyəti Başçısının müavini Aynur Fərzəliyeva geniş məruzə ilə çıxış etdi. II-ci Qarabağ döyüşlərində iştirak etmiş Şirvan şəhər Mədəniyyət Mərkəzinin bədii rəhbəri Ümüd Quliyev Mədəniyyət işçiləri Həmkarlar Təşkilatinin Fəxri-Fərmanı ilə təltif olunduqdan sonra tədbirin bədii hissəsinə keçildi.Tədbirin bədii hissəsi Rövşən Babayevin ifasında “Xarı bülbül” şerinin səsələndirilməsi və simvolik olaraq "Xarı Bülbülün" səhnəyə yerləşdirilməsi ilə başladı.Daha sonra Mərkəzin əməkdaşları Azər Həsənov , Ümüd Quliyev, Sabit Abdullayev və Firuzəxanım Abbasova vətənpərvər mahnılar ifa etdilər. Rejissor ssenarist Elşən İsmayılın təqdimatında “Bütöv Azərbaycan “ kompozisiyası nümayiş olundu. Şirvan şəhər Uşaq Musiqi Məktəbinin şagirdi Məhəmmədin ifasında “Qarabağ şikəstəsi” səsələndirildi. Daha sonra Şirvan şəhər 13 nömrəli tam orta məktəbin şagirdləri ədəbi-bədii kompozisiya ilə çıxış etdilər. Şirvan şəhər Mədəniyyət Mərkəzinin “Gur” rəqs ansamblının ifasında “Cəngi” rəqsi tədbir iştirakçıları tərəfindən alqışlarla qarşılandı.Sonda Mərkəzin direktoru Namini Nəmidə tərəfindən bir neçə gənc Fəxri-Fərmanla təltif olundu.\n05.11.2021-ci il tarixdə Şirvan Şəhər İcra Hakimiyyətinin başçısı İlqar Abbasov, Şirvan Şəhər Apellyasiya məhkəməsinin sədri Vəli Abdullayev, Dövlət Təhlükəsizlik Xidmətinin Şirvan şəhər şöbəsinin rəisi Təhmasib Gözəlov, Şirvan Bələdiyyəsinin sədri Kürdoğlu Muradov, Səfərbərlik və Hərbi Xidmətə Çağırış üzrə Dövlət Xidmətinin Şirvan Şəhər şöbəsinin rəisi İlkin Məmmədov, Şəhər İcra Hakimiyyəti başçısının müavinləri, məsul əməkdaşları, şəhidin ailə üzvləri, döyüş yoldaşları, dostları Şirvan şəhər Şəhidlər Xiyabanında Əliyev Ramilin məzarını ziyarət edərək gül-çiçək dəstələri düzüb, xatirəsini ehtiramla yad ediblər. Şirvan Şəhər İcra Hakimiyyətinin başçısı İlqar Abbasov şəhidin məzarı önündə çıxış edərək şəhidlərimizin əbədi ehtirama layiq olduğunu bildirib, şəhidin anasına Vətənimiz üçün ləyaqətli övlad böyütdüyünə görə təşəkkür edib və Allahdan ona səbr diləyib. Müzəffər Ali Baş Komandanın rəhbərliyi ilə 44 günlük Vətən müharibəsində Azərbaycan Ordusunun qüdrətindən, şəhidlərimizin döyüş zamanı göstərdiyi qəhrəmanlıqlardan söz açıb. Bildirib ki, prezident-ordu-xalq vəhdətinin, birliyinin, həmrəyliyinin nəticəsi olaraq torpaqlarımız düşməndən azad edilib, haqq-ədalət bərpa olub, Şanlı Zəfər günü tariximizə şəhidlərimizin qanı ilə yazılıb. Sevinirik və qürur duyuruq ki, üçrəngli bayrağımız respublikamızın bütün guşələrində olduğu kimi, işğaldan azad edilmiş torpaqlarımızda da əzəmətlə dalğalanmaqdadır. Azad edilən torpaqlarımızda aparılan abadlıq-bərpa işlərindən bəhs edərək bildirib ki, Dövlət başçısının Birinci vitse-prezident, çox hörmətli Mehriban xanım Əliyeva ilə birlikdə rayonlara onların azad olunduğu tarixin ildönümündə səfər etməsi, yeni, müasir tipli infrastruktur layihələrinin təməlqoyma mərasimlərindəki iştirakı, praqmatik, konseptual, regiona ünvanlanmış və gələcəyə hesablanmış çıxışları hər birimizdə dövlətmizə inam və iftixar hissi yaradır. Vətən müharibəsində olduğu kimi xalqımızın bundan sonra da ölkə Prezidenti, Müzəffər Ali Baş Komandan cənab İlham Əliyevin ətrafında sıx birləşəcəklərini, düşmənin qorxulu kabusuna çevrilən Dəmir yumruq kimi möhkəmlik, həmrəylik nümayiş etdirəcəklərini bildirib.\nŞirvanda Vətən Müharibəsi şəhidi Cəfərov Yusif Mübariz oğlunun anım günü qeyd edilib.\n04.11.2021-ci il tarixdə Şirvan Şəhər İcra Hakimiyyətinin başçısı İlqar Abbasov, millət vəkili İltizam Yusifov, Şirvan Şəhər Apellyasiya məhkəməsinin sədri Vəli Abdullayev, Dövlət Təhlükəsizlik Xidmətinin Şirvan şəhər şöbəsinin rəisi Təhmasib Gözəlov, Şəhər prokuroru Kamal Talıbov, Şirvan Bələdiyyəsinin sədri Kürdoğlu Muradov, Səfərbərlik və Hərbi Xidmətə Çağırış üzrə Dövlət Xidmətinin Şirvan Şəhər şöbəsinin rəisi İlkin Məmmədov, Şəhər İcra Hakimiyyəti başçısının müavinləri, məsul əməkdaşları, şəhidin ailə üzvləri, döyüş yoldaşları, dostları Şirvan şəhər Şəhidlər Xiyabanında Cəfərov Yusifin məzarını ziyarət edərək gül-çiçək dəstələri düzüb, xatirəsini ehtiramla yad ediblər. Şirvan Şəhər İcra Hakimiyyətinin başçısı İlqar Abbasov şəhidin məzarı önündə çıxış edərək şəhidlərimizin əbədi ehtirama layiq olduğunu bildirərək şəhidin anasına Vətənimiz üçün ləyaqətli övlad böyütdüyünə görə təşəkkür edib və Allahdan ona səbr diləyib. Azərbaycan Respublikasının Prezidenti, Ali Baş Komandan Cənab İlham Əliyevin rəhbərliyi ilə 44 günlük Vətən müharibəsində qüdrətli Azərbaycan Ordusunun qazandığı tarixi Qələbədən söz açan İcra başçısı həmin qələbədə payı olan Yusif kimi qəhrəman oğullarımızla bu gün hər birimizin fəxr etdiyini bildirib. Şəhidlik zirvəsinə ucalan Yusifin təkcə şirvanlıların, doğma el-obasının oğlu deyil, bütöv Azərbaycanın oğlu olduğunu, onunla hər bir azərbaycanlının qürur duyduğunu vurğulayıb. Şəhid ailələri, Vətən müharibəsi iştirakçıları ilə bağlı dövlətimizin mühüm tədbirlər gördüyünü diqqətə çatdırıb. Azad edilən torpaqlarımızda aparılan abadlıq-bərpa işlərindən bəhs edərək bildirib ki, Dövlət başçısının Birinci vitse-prezident, çox hörmətli Mehriban xanım Əliyeva ilə birlikdə rayonlara onların azad olunduğu tarixin ildönümündə səfər etməsi, yeni, müasir tipli infrastruktur layihələrinin təməlqoyma mərasimlərindəki iştirakı, praqmatik, konseptual, regiona ünvanlanmış və gələcəyə hesablanmış çıxışları hər birimizdə dövlətmizə inam və iftixar hissi yaradır. Vətən müharibəsində olduğu kimi xalqımızın bundan sonra da ölkə Prezidenti, Müzəffər Ali Baş Komandan cənab İlham Əliyevin ətrafında sıx birləşəcəklərini, düşmənin qorxulu kabusuna çevrilən Dəmir yumruq kimi möhkəmlik, həmrəylik nümayiş etdirəcəklərini bildirib.\nŞirvan Şəhər İcra Hakimiyyətinin başçısı İlqar Abbasov, Səfərbərlik və Hərbi Xidmətə Çağırış üzrə Dövlət Komitəsinin Şirvan Şəhər şöbəsinin rəisi İlkin Məmmədov, şəhər İcra Hakimiyyətinin məsul əməkdaşları, ictimaiyyət nümayəndələri, şəhidin ailə üzvləri və döyüş yoldaşları Şəhidlər Xiyabanında şəhidin məzarını ziyarət edərək gül dəstələri düzüb, xatirəsini dərin ehtiramla yad ediblər. Şirvan Şəhər İcra Hakimiyyətinin başçısı İlqar Abbasov şəhidlərimizin əbədi ehtirama layiq olduğunu bildirərək Hümbətov Emilin valideynlərinə Vətənimiz üçün ləyaqətli övlad böyütdüklərinə görə təşəkkür edib və Allahdan onlara səbr diləyib. Azərbaycan Respublikasının Prezidenti, Müzəffər Ali Baş Komandan cənab İlham Əliyevin rəhbərliyi ilə 44 günlük Vətən müharibəsində qüdrətli Azərbaycan Ordusunun qazandığı tarixi Qələbədən söz açan İcra başçısı dövlət və xalq birliyinin yaratdığı Dəmir yumruğun düşmənin başını əzdiyini və qorxulu kabusuna çevrildiyini söyləyib. Müharibə ərəfəsində istər çağırışa yollanan gənclərdə, istərsə də Şirvan şəhər Mərkəzi Xəstəxanasına gətirilən yaralı əsgərlərdə necə yüksək döyüş ruhu olduğunu, tezliklə mövqelərinə qayıtmaq istədiklərini xatırladıb. Vurğulayıb ki, Şirvan şəhidlərinin hər birinin dəfnində onların valideynlərinin “Vətən sağ olsun” deməsi xalqımızın böyüklüyünün və qüdrətinin təcəsümüdür. Azad edilən torpaqlarımızda aparılan abadlıq-bərpa işlərindən bəhs edərək bildirib ki, Dövlət başçısının Birinci vitse-prezident, çox hörmətli Mehriban xanım Əliyeva ilə birlikdə rayonlara onların azad olunduğu tarixin ildönümündə səfər etməsi, yeni, müasir tipli infrastruktur layihələrinin təməlqoyma mərasimlərindəki iştirakı, praqmatik, konseptual, regiona ünvanlanmış və gələcəyə hesablanmış çıxışları hər birimizdə dövlətmizə inam və iftixar hissi yaradır. İcra başçısı qələbədə payı olan Emil kimi qəhrəman oğullarımızla bu gün hər birimizin fəxr etdiyini bildirib. Onlar haqqında gələcəkdə filmlər çəkiləcəyini, kitablar yazılacağını vurğulayıb.\n28 oktyabr 2021-ci il tarixdə Şirvan Şəhər İcra Hakimiyyətinin başçısı İlqar Abbasov, Milli Məclisin deputatı İltizam Yusifov, şəhər Prokuroru Kamal Talıbov, Polis Şöbəsinin rəisi Hikmət Quliyev, Dövlət Təhlükəsizlik Xidmətinin Şirvan şəhər şöbəsinin rəisi Təhmasib Gözəlov, Azərbaycan Respublikasının Səfərbərlik və Hərbi Xidmətə Çağırış üzrə Dövlət Xidmətinin Şirvan şəhər şöbəsinin rəisi İlkin Məmmədov, şəhər İcra Hakimiyyəti aparatının məsul əməkdaşları şəhid ailələri ilə birlikdə Şirvan Şəhidlər Xiyabanını ziyarət etdilər. Öncə I Qarabağ müharibəsi zamanı Şirvan şəhərindən itkin düşənlərin xatirəsinə ucaldılan abidə ziyarət edilib, önünə tər qərənfillər qoyulub, ruhlarına dualar oxunub. Sonra tədbir iştirakçıları ənənəyə uyğun olaraq hər ayın sonuncu cümə axşamında olduğu kimi Şəhidlər Xiyabanında şəhid məzarlarını ziyarət edib, şəhid ailələri ilə görüşüb, onlara belə qəhrəman, cəsur, mərd oğullar böyütdükləri üçün təşəkkürlərini və minnətdarlıqlarını bildiriblər.\nTorpaqlarımızın işğaldan azad olunması uğrunda gedən döyüşlərdə qəhrəmancasına şəhid olan Zülfüqarlı Zeynal Alim oğlunun övladı balaca Zeynalın oktyabrın 28-də doğum günü qeyd edilib.\nŞirvan şəhər İcra Hakimiyyətinin başçısının müavini Aynur Fərzəliyeva və “Vətən müharibəsi iştirakçıları və şəhid ailələri ilə işin təşkili” şöbəsinin müdiri Elvin Balayev övladının dünyaya gəlməsi münasibəti ilə şəhidin ailəsini ziyarət edib, şəhidin həyat yoldaşını və Şəhidin valideynlərini təbrik edərək ikinci Zeynalın hər birimiz üçün əmanət olduğunu bildiriblər. Qeyd olunub ki, torpaqlarımızın azadlığı və Vətənimizin bütövlüyü uğrunda şəhid olanlar ən yüksək ehtirama layiqdirlər. Dövlət başçısı cənab İlham Əliyevin və Birinci vitse-prezident çox hörmətli Mehriban xanım Əliyevanın şəhidlərimizə, şəhid ailələrinə diqqət və qayğısı hər bir dövlət məmuru və siravi vətəndaş üçün örnəkdir. Şəhid ailələrinin mənzillə təmin olunması, onlara güzəştli ipoteka kreditlərinin, torpaq sahələrinin, müavinət, pensiya və Prezident təqaüdünün verilməsi, şəhid övladlarının təhsil haqlarının dövlət tərəfindən ödənilməsi, şəhid adlarının əbədiləşdirilməsi ilə bağlı atılan addımlar dövlət tərəfindən göstərilən diqqət və qayğının təzahürüdür. Bu siyasətin davamı olaraq, Şirvan şəhərində də şəhidlərimizin əziz xatirəsi həmişə uca tutulub, ailələrinə hörmət və ehtiram göstərilib, şəhidlərin məzarları vaxtaşırı ziyarət edilib, şəhid ailələrinin sosial problemlərinin vaxtında həlli olunması istiqamətində lazımi işlər görülüb və bundan sonra da görüləcəkdir.Bütün şəhid övladları kimi balaca Zeynalın müstəqil, azad, bütöv Azərbaycanda xoşbəxt və firavan böyüməsi üçün dövlət səviyyəsində bütün tədbirlər görülcəkdir.\nHər iki ölkənin dövlət bayraqlarının dalğalandığı Füzuli Beynəlxalq Hava Limanında ali qonağın şərəfinə fəxri qarovul dəstəsi düzülmüşdü. Türkiyə Prezidenti Rəcəb Tayyib Ərdoğanı hava limanında Azərbaycan Respublikasının Prezidenti İlham Əliyev qarşıladı.\nİlham Əliyev və Türkiyə Respublikasının Prezidenti Rəcəb Tayyib Ərdoğan Füzuli Beynəlxalq Hava Limanının açılış mərasimində iştirak ediblər\nAzərbaycan və Türkiyə prezidentləri hava limanının rəmzi açılışını bildirən lenti kəsdilər. Füzuli Beynəlxalq Hava Limanının rəmzi açarları prezidentlərə təqdim edildi. Dövlət başçıları hava limanında yaradılan şəraitlə tanış oldular. AZAL-ın prezidenti Cahangir Əsgərov dövlət başçılarına görülən işlər barədə məlumat verdi. Bildirildi ki, Qarabağın hava qapısı adlandırılan Füzuli Beynəlxalq Hava Limanı ən müasir səviyyədə inşa olunub. Hava limanının istənilən tip hava gəmisini qəbul etmək imkanları var. Uçuş-enmə zolağının uzunluğu 3000, eni isə 60 metrdir. Hava limanının müasir infrastrukturla təchiz olunan terminalı saatda ən azı 200 sərnişinin buraxılışına imkan verir. Burada görülən bütün işlər beynəlxalq norma və standartlara uyğun şəkildə həyata keçirilib. Hava limanının ətrafında geniş abadlıq-quruculuq işləri aparılıb. Burada avtomatlaşdırılmış sistemlərlə təchiz olunan Hava Hərəkətini İdarəetmə qülləsi tikilib. Bu isə Füzuli Beynəlxalq Hava Limanında ICAO və IATA standartlarına müvafiq qaydada uçuşların başlanmasını mümkün edir. Hava limanında baqaj konveyerləri, qeydiyyat sistemi, VIP zallar, mağazalar, restoranlar və digər zəruri məntəqələr yaradılıb. Burada sərnişinlərin rahatlığı üçün bütün meyarlar diqqət mərkəzində saxlanılıb.\nAzərbaycan Avtomobil Yolları Dövlət Agentliyinin İdarə Heyətinin sədri Saleh Məmmədov görülən işlər barədə dövlət başçılarına məlumat verdi. Saleh Məmmədov dedi: Möhtərəm cənab Prezident, hərəkət etdiyiniz bu yol Əhmədbəyli-Füzuli-Şuşa yoludur. Bu yol altı-dörd cərgədən ibarət olacaq. Yolun uzunluğu 81 kilometrdir. Bu yolun başlanğıcdan 50-ci kilometrədək 51 kilometrlik hissəsini Azərbaycan şirkətləri, əllinci kilometrdən 81-ci kilometrə qədər hissəni isə Türkiyənin “Kolin İnşaat” və “Çingiz İnşaat” şirkətləri işləyir. Türkiyə şirkətlərinin işlədiyi hissədə 6 kilometr uzunluqda tunel tikilir və 7 yol ötürücüsü tikiləcək. Tunellərin ümumi uzunluğu 6500 metrdir. Hazırda Şuşa şəhərinin girişində olan 4-cü və 5-ci tunellər artıq tikilmişdir. Biri 431 metr, digəri isə 530 metr uzunluğundadır. Prezident İlham Əliyev: Kəlbəcərdə tunellər inşa edilir, 12 kilometr. Saleh Məmmədov: Bəli, Azərbaycanda ən böyük tuneli “Çingiz İnşaat” inşa edir, Toğanalı-Kəlbəcər yolundakı Murovdağ tuneli. Bu, Azərbaycanda ən böyük tuneldir, 11 min 600 metrdir. Artıq o tunelin 350 metri qazılmışdır. Şəkilləri var, mən Sizə göstərəcəyəm.\nŞəhidlərin xatirəsinə həsr olunmuş sinif otaqları yaradılır.\nŞirvan şəhər ümumtəhsil məktəblərində şəhidlərimizin xatirəsinin əbədiləşdirilməsi, onların vətənpərvərlik və qəhrəmanlıqlarının təbliği, məktəblərdə hərbi vətənpərvərlik ruhunun yüksədilməsi məqsədilə tədbirlər keçirilir, ən qabaqcıl siniflərinə şəhidlərimizin adları verilir. Bu siniflərdə yaradılan guşələrdə Azərbaycanın ərazi bütövlüyü uğrunda canlarından keçmiş qəhrəman vətən övladlarının xatirəsinin əbədiləşdirilməsi, məktəblilərin şəhidlərimizin vətənpərvərliyi və qəhrəmanlığı barədə ətraflı məlumatlandırılması məqsədilə davamlı işlər aparılır. 2021-ci ilin 27 oktyabr tarixində Şirvan şəhər 13 nömrəli tam orta məktəbdə şəhid məzun Röyal Məmmədov Misil oğlunun əziz xatirəsinə həsr olunan sinif otağı açıldı.\nŞirvanda Vətən müharibəsinin şəhidi Məmmədov Röyal Misil oğlunun anım günü qeyd olunub.\nŞəhidin anım günü münasibətilə Şirvan Şəhər İcra Hakimiyyətinin başçısı İlqar Abbasov, şəhər Prokuroru Kamal Talıbov, Şirvan Appelyasiya Məhkəməsinin sədri Vəli Abdullayev, Azərbaycan Respublikasının Səfərbərlik və Hərbi Xidmətə Çağırış üzrə Dövlət Xidmətinin Şirvan şəhər şöbəsinin rəisi İlkin Məmmədov, İcra Hakimiyyəti aparatının məsul əməkdaşları, ictimaiyyət nümayəndələri, şəhidin ailə üzvləri, döyüş yoldaşları, dostları Şirvan şəhər Şəhidlər Xiyabanında Röyal Məmmədovun məzarını ziyarət edərək gül-çiçək dəstələri düzüb, xatirəsini ehtiramla yad ediblər.\nŞəhid Şəmsəddin Aqil oğlu Vəliyevin anım günü münasibətilə Şirvan Şəhər İcra Hakimiyyətinin başçısı İlqar Abbasov, Şirvan Şəhər İcra Hakimiyyətinin və Sabirabad rayonunun idarə və müəssisələrinin məsul əməkdaşları, ictimaiyyət nümayəndələri, şəhidin ailə üzvləri, döyüş yoldaşları, dostları öncə Şirvan şəhər Şəhidlər Xiyabanında şəhidin məzarını ziyarət edərək gül-çiçək dəstələri düzüb, xatirəsini ehtiramla yad ediblər.\nTorpaqlarımızın işğaldan azad edilməsi uğrunda gedən Vətən müharibəsində qəhrəmancasına şəhid olan Həsənov Məharət Ramil oğlunun doğum günü boya-başa çatdığı və dəfn edildiyi Şirvan şəhərində qeyd edilib. Şəhidin doğum günü münasibətilə Şirvan Şəhər İcra Hakimiyyətinin başçısı İlqar Abbasov, hüquq-mühafizə orqanlarının rəhbərləri, İcra Hakimiyyəti aparatının məsul əməkdaşları, ictimaiyyət nümayəndələri, şəhidin ailə üzvləri, döyüş yoldaşları, dostları Şirvan şəhər Şəhidlər Xiyabanında Məharət Ramil oğlu Həsənovun məzarını ziyarət edərək gül-çiçək dəstələri düzüb, xatirəsini ehtiramla yad ediblər.\n23 oktyabr 2021-ci il tarixdə torpaqlarımızın işğaldan azad edilməsi uğrunda gedən Vətən müharibəsində qəhrəmancasına şəhid olan baş leytenant Rüstəmov Ruslan Nüsrət oğlunun doğum günü qeyd edilib. Şirvan şəhərində qeydiyyatda olan, lakin doğulub boya-başa çatdığı, hazırda doğmalarının yaşadığı Hacıqabul rayonun Şorbaçı kəndində dəfn edilən şəhid Rüstəmov Ruslanın doğum günü münasibətilə Şirvan Şəhər İcra Hakimiyyətinin başçısı İlqar Abbasov, Şirvan Şəhər İcra Hakimiyyəti və Hacıqabul Rayon İcra Hakimiyyəti aparatının məsul əməkdaşları, ictimaiyyət nümayəndələri, şəhidin ailə üzvləri, döyüş yoldaşları, dostları öncə Hacıqabul Rayon Şorbaçı kəndində şəhidin məzarını ziyarət edərək gül-çiçək dəstələri düzüb, xatirəsini ehtiramla yad ediblər.\nTorpaqlarımızın işğaldan azad edilməsi uğrunda gedən Vətən müharibəsində qəhrəmancasına şəhid olan kiçik gizir Zülfüqarlı Zeynal Alim oğlunun anım günü boya-başa çatdığı və dəfn edildiyi Şirvan şəhərində qeyd edilib. Şəhidin anım günü münasibətilə Şirvan Şəhər İcra Hakimiyyətinin başçısı İlqar Abbasov, millət vəkili İltizam Yusifov, hüquq-mühafizə orqanlarının rəhbərləri, İcra Hakimiyyəti aparatının məsul əməkdaşları, ictimaiyyət nümayəndələri, şəhidin ailə üzvləri, döyüş yoldaşları, dostları Şirvan şəhər Şəhidlər Xiyabanında Zeynal Zülfüqarlının məzarını ziyarət edərək gül-çiçək dəstələri düzüb, xatirəsini ehtiramla yad ediblər.\nBu gün Şirvanda XTQ-in giziri, İkinci Qarabağ müharibəsinin şəhidi Namiq Xəlilovun anım günü qeyd olunub.\n17 oktyabr 2021-ci il tarixdə Şirvan şəhərində Vətən müharibəsinin şəhidi, XTQ-in giziri Xəlilov Namiq İlyas oğlunun anım günü bu gün Şirvan şəhərində qeyd edilib. Şəhidin anım günü münasibətilə Şirvan Şəhər İcra Hakimiyyətinin başçısı İlqar Abbasov, millət vəkili İltizam Yusifov, hüquq-mühafizə orqanlarının rəhbərləri, İcra Hakimiyyəti aparatının məsul əməkdaşları, ictimaiyyət nümayəndələri, şəhidin ailə üzvləri, döyüş yoldaşları, dostları Şirvan şəhər Şəhidlər Xiyabanında igid döyüşçü Namiq Xəlilovun məzarını ziyarət edərək gül-çiçək dəstələri düzüb, xatirəsini ehtiramla yad ediblər.\nAzərbaycan Respublikasının Prezidenti İlham Əliyev və birinci xanım Mehriban Əliyeva oktyabrın 17-də Füzuli rayonunda səfərdə olublar. Dövlətimizin başçısı Füzuli-Ağdam avtomobil yolunun, işğal zamanı dağıdılmış Füzuli rayonunun Dövlətyarlı kəndində yeni “ağıllı kənd”in təməllərini qoyub. Prezident İlham Əliyev və birinci xanım Mehriban Əliyeva Füzuli Beynəlxalq Hava Limanında yaradılan şəraitlə tanış olublar. Dövlətimizin başçısı Azərişıq ASC-nin Füzuli şəhərində Rəqəmsal Yarımstansiya İdarəetmə Mərkəzinin təməlini qoyub. Sonra Prezident İlham Əliyev və birinci xanım Mehriban Əliyeva Füzuli Mərkəzi Şəhər parkında yaradılacaq şəraitlə tanış olublar, burada ağac əkiblər. Dövlətimizin başçısı ilk yaşayış binalarının təməlini qoyub. Prezident İlham Əliyev və birinci xanim Mehriban Əliyeva rayon ictimaiyyətinin nümayəndələri ilə görüşüblər. Daha sonra dövlətimizin başçısı Füzuli Memorial Kompleksinin və Füzuli şəhərinin təməl daşını qoyub.


DİM-ə qarşı “ədalətsiz imtahan” İTTİHAMI: Valideynlər nəticələrin ləğvini tələb edirlər – FOTOLAR – Yenicag.Az\nAna Səhifə Manşet DİM-ə qarşı “ədalətsiz imtahan” İTTİHAMI: Valideynlər nəticələrin ləğvini tələb edirlər – FOTOLAR\nYeni Çağ Media Qrupu – İyun 13, 2020 - 11:56\nLakin bir sıra şagird və valideynlər builki buraxılış imtahanında haqsızlıqların olduğunu iddia edirlər. Hətta bəzi müəllimlər də imtahanların ədalətli keçirilmədiyi haqda fikirlərə qoşulublar.\nRedaksiyamıza daxil olan məlumata görə, iyunun 10-da keçirilən buraxılış imtahanının sualları ilə 11 iyunda keçirilən imtahanın sualları çox fərqli olub. Belə ki, iyunun 10-da Bakı şəhəri Xətai rayonu 95 nömrəli tam orta məktəbdə keçirilən buraxılış imtahanının sualları ötən gün Nərimanov rayonunda keçirilən imtahanın sualları ilə müqayisədə son dərəcə mürəkkəb olub.\nDİM, imtahan, ləğv, nəticə, valideyn,


“Nəcməddin Sadıkovun ordudan uzaqlaşdırılmasında Tovuz hadisələrinin rolu oldu” - Açıqlama\n22:34 12.07.2021 Ölkə\nBu döyüşlərdə general-mayor Polad Həşimov, polkovnik İlqar Mirzəyev və Azərbaycanın bir neçə hərbi qulluqçusunun şəhid olması Azərbaycan cəmiyyətində sarsıntı ilə yanaşı, oyanışa da səbəb olmuşdu. Və məhz bu hadisələrdən sonra, Azərbaycanla Türkiyənin birgə təlimləri, ordu rəhbərliyində dəyişikliklər həyata keçirildi. Məhz 2020-ci il sentyabrın 27-də başlayıb 44 gün davam edən Vətən Müharibəsinin də, Tovuz Hadisələrinin məntiqi nəticəsi olduğunu düşünən az deyil.\nQazilər.az xəbər verir ki,Tovuz hadisələrində zabitlərimizin ölümü, xüsusilə də, bu hadisədən sonra ordudakı islahatlarla bağlı Bizimyol.info saytına danışan hərbi ekspert Tərlan Eyvazov bildirib ki, Tovuz hadisələri ölkə rəhbərliyini bir çox ciddi addımlar atmağa vadar etmişdi. O bildirib ki, Polad Həşimov və İlqar Mirzəyevin ölümündə, müəmma və yaxud hansısa konspirasiya axtarmağa gərək yoxdur.


Tarik Elyunussi: "Yalan danışdığımı etiraf edirəm" - MÜSAHİBƏ » Sportnet.az\nTarix: 18-09-2017, 11:33 Bölmə: Futbol / Müsahibə / Slider / Göy\n"Qarabağ”ın futbolçusu Tarik Elyunussi Azərbaycan Premyer Liqasının V turunda "Kəpəz” üzərində 2:0 hesablı qələbə qazandıqları görüşdən sonra jurnalistlərin suallarını cavablandırıb.\nSportnet.az Norveç milli komandasının yarımmüdafiəçinin müsahibəsini təqdim edir:\n- "Qarabağ”da şəxsi hədəfiniz nədir?\n- Hədəfim komandaya qələbə qazanmaqda kömək etməkdir. Mən komanda oyunçusuyam. Birlikdə mübarizə aparanda mənə daha xoş gəlir. Burada uğurlu nəticələr əldə etmək istəyirəm. Əlbəttə, qol vurmaq və məhsuldar ötürmələr vermək yaxşı olardı. Lakin bu, bonusdur. "Qarabağ”la ölkə çempionluğunu qazanmaq istəyirəm. Bununla yanaşı, Çempionlar Liqasında bütün gücümü qoymağı və böyük təcrübə əldə etməyi hədəfləyirəm.\n- İndiyə qədər burada iki dəfə olmuşdum. Bakını çox bəyənmişəm və futbol barədə də xəbərim var. "Qarabağ” haqda da eşitmişəm. Çünki Ağdam klubu Avropa Liqasında keçmiş komandam Norveç "Rusenborq”una qarşı iki dəfə oynayıb. Düzdür, həmin matçlarda iştirak etməmişəm. Lakin məlumatlıyam. "Qarabağ” hər zaman ölkə çempionluğuna oynayır. Eyni zamanda Avropa Liqasının qrup mərələsində də matçlarını izləmişəm. "Qarabağ” Azərbaycanın böyük klubudur. Azərbaycan mənim üçün yeni ölkədir. Burada fərqli mədəniyyət və adətlərlə qarşılaşıram. Bu da bir təcrübədir. Qazandığım təcrübə mənə gələcəkdə kömək edəcək.\n- "Qarabağ”a keçdiyinizi Norveç yığmasının heyətində Azərbaycan millisinə qarşı keçirdiyiniz 2018-ci il dünya çempionatının seçmə qrup matçından sonra xəbər tutduğunuzu söyləmişdiniz. Halbuki matç ərəfəsində bu barədə məlumatsız olduğunuzu açıqlamışdınız. Həqiqətən bu cür olub?\n- Bəli, həmin dövrdə "Qarabağ”la danışıq aparırdım. Düşünürdüm ki, əvvəlcədən bu barədə danışmağım oyuna köklənməyimə mane olacaq. Yalan danışdığımı etiraf edirəm. Bəzən vəziyyətdən asılı olaraq bu cür addım atmağa məcbur qalırsan. Azərbaycanla görüş bizim üçün çox vacib idi. Fikrimi dağıda bilməzdim. Ona görə başqa komanda ilə danışıq aparmağımla bağlı heç nə demədim. Həm də oyundan əvvəl hər şey yüz faiz həll olunmamışdı. Məsələ tam həllin tapsaydı, bu barədə açıqlama verəcəkdim. Matçdan sonra dəqiqləşdiyi üçün əvvəlcə başqa cür danışmalı idim.\n- Yunanıstanın "Olimpiakos” kimi güclü klubundan "Qarabağ”a gəlmisiniz. Ağdam klubunu seçməyinizin səbəbi nədir?\n- Açığı, "Olimpiakos”da işlərim o qədər də yaxşı getmirdi. Yay fasiləmiz qısa alınmışdı. Cəmi 10 gün istirahət edib, toplanışa bir qədər gec qoşuldum. Üstəlik, çıxış etdiyim mövqeyə bir neçə futbolçu gətirilmişdi. Gördüyüm qədərilə baş məşqçi məni əsas heyətdə düşünmürdü. Mənə daha çətin olacaqdı. Ona görə də belə bir seçim etməli oldum. Çempionlar Liqasında oynamaq şansımı qaçıra bilməzdim. Bu, mənim arzum idi. Hesab edirəm ki, bura gəlməklə səhv etməmişəm və "Qarabağ”la böyük nəticələr əldə edə bilərəm. "Qarabağ” da çox böyük klubdur. Təklif gələn kimi şansı boşa vermədim.\n- "Qarabağ” azarkeşlərinin sona qədər dəstək vermək bacarığını bilirdim. Sosial mediada gələn mesajlardan hiss etdim ki, məni burada sevirlər. "Çelsi”yə böyük məğlubiyyətdən sonra belə dəstək vermələri alqışalayiqdir. Hamısı mənə "hesaba fikir vermə, hər şey yaxşı olacaq” deyirdilər. "Kəpəz"lə görüşə cəmi iki min azarkeş gəlsə də, onların sona qədər dəstək olmaları vacibdir. Bu, saydan önəmlidir.\n- "Qarabağ”la mövsümün sonuna qədər müqaviləniz var. Uzatmağı düşünürsünüz?\n"Səhvlərimizi yoxlama oyununda gördük"\nTarix: 5-07-2018, 09:17 Bölmə: Futbol / Topaz Premyer Liqası / Avropa Liqası\nTarix: 25-06-2018, 10:56 Bölmə: Olimp / Buenos-Ayres-2018 / Gimnastika / İdman gimnastikası\nTarix: 30-06-2018, 14:40 Bölmə: Stolüstü / Şahmat


“Vyetnam qadını” birinci xanımdan yazdı - FOTO\n4 İyun 2014 14:14\nVyetnam Qadınlar Birliyinin mətbuat orqanı olan “Vyetnam qadını” jurnalının iyun buraxılışında Azərbaycanın birinci xanımı, Heydər Əliyev Fondunun prezidenti, YUNESKO və İSESKO-nun xoşməramlı səfiri Mehriban Əliyevaya həsr olunmuş “2014-cü ilin ən nüfuzlu xanımının Vyetnama səfəri” başlıqlı məqalə dərc olunub.\nXİN-in mətbuat xidmətindən Teleqraf.com-a verilən xəbərə görə, Vyetnam Qadınlar Birliyinin 15 milyondan artıq üzvü var və “Vyetnam qadını” jurnalı dünyanın 135 ölkəsində yayılır.\nMəqalədə bu ilin mayın 18-19-da Vyetnam Sosialist Respublikasına dövlət səfəri çərçivəsində Azərbaycan prezidenti İlham Əliyevi müşayiət etmiş Azərbaycanın birinci xanımı Mehriban Əliyevanın Vyetnama səfərinin Vyetnam ictimaiyyətinin böyük marağına səbəb olduğu vurğulanıb.\nMəqalədə M.Əliyevanın prezidenti olduğu Heydər Əliyev Fondunun Azərbaycan və dünyanın bir sıra ölkələrində həyata keçirdiyi xeyriyyəçilik tədbirləri, YUNESKO və İSESKO-nun xoşməramlı səfiri adına layiq görülən M.Əliyevanın Azərbaycan xalqının zəngin mədəniyyətinin, xalq ədəbiyyatının və muğam musiqi irsinin qorunub saxlanılmasında və inkişaf etdirilməsində əvəzsiz xidmətləri haqqında geniş yazılıb. Həmçinin, M.Əliyevanın Azərbaycanın hakim Yeni Azərbaycan Partiyasının Siyasi Şurasının üzvü və parlamentin deputatı kimi siyasi fəaliyyəti də işıqlandırılıb. M.Əliyevanın ictimai-siyasi və mədəni fəaliyyətinə görə Azərbaycanda və dünyada bir sıra mötəbər mükafatlara layiq görüldüyü vurğulanaraq, onun müxtəlif yerli və xarici təşkilatlar tərəfindən keçirilmiş ictimai rəy sorğularında ilin ən nüfuzlu xanımı seçilməsi də məqalədə öz əksini tapıb.


Prezident İlham Əliyev: “Danışıqlar prosesində mövqeyimizi gücləndiririk” - Report.az\nNEFT $ 65.40\nPrezident İlham Əliyev: “Danışıqlar prosesində mövqeyimizi gücləndiririk”\n9 May, 2016 14:41\nBakı. 9 may. REPORT.AZ/ “Azərbaycanda xalq-iqtidar birliyi inkişafımızın əsas şərti, sabitliyin əsas amilidir”.\n“Report” xəbər verir ki, bunu Heydər Əliyev Mərkəzində ümummilli lider Heydər Əliyevin anadan olmasının 93-cü ildönümü və faşizm üzərində Qələbənin 71 illiyi münasibətilə təşkil olunan rəsmi qəbulda Azərbaycan Respublikasının Prezidenti İlham Əliyev deyib.\nPrezident İlham Əliyev siyasətimizin mərkəzində Azərbaycan vətəndaşının, onun qayğılarının dayandığını bildirib. O qeyd edib ki, dünyadakı iqtisadi böhrana baxmayaraq, Azərbaycan bütün məsələlərin öhdəsindən uğurla gəlir. Çünki iqtisadiyyatın şaxələndirilməsi sahəsində siyasət davam edir, “Əsrin müqaviləsi” çərçivəsində aparılan işlər iqtisadi gücümüzü artırır. Neft-qaz sahəsində reallaşdırılan irimiqyaslı layihələri xatırladan dövlət başçısı hazırda bu istiqamətdə əlavə tədbirlərin görüldüyünü qeyd edib.\nGələcək inkişafla bağlı dəqiq proqramların mövcud olduğunu deyən Prezident İlham Əliyev indi əsas məsələnin Ermənistan-Azərbaycan, Dağlıq Qarabağ münaqişəsinin həlli olduğunu söyləyib və bildirib ki, bu istiqamətdə biz öz mövqeyimizi danışıqlar prosesində gücləndiririk.\nErmənistan ilə Azərbaycan arasında fərqin göz qabağında olduğunu bildirən dövlət başçısı aprel döyüşlərinin Azərbaycan Ordusunun istənilən vəzifəni icra etməyə qadir olduğunu bir daha nümayiş etdirdiyini vurğulayıb. Dövlət başçısı çıxışını “Bu yol Heydər Əliyev yoludur. Biz bu yolla gedirik, gedəcəyik və Azərbaycan xalqının xoşbəxt gələcəyini təmin edəcəyik” fikri ilə yekunlaşdırıb.


Yeniləşən dünyamızın köhnəlməyən kitabı » Qadınla.Com - Qadınlar Birİncidir!\nGünlər bir-birini sürətlə, dabanbasma qovur gələcəyə. Gələcək sürətlə "indi”ləşir. Zaman dəyişir, dövr dəyişir, insan dəyişir, texnologiya dəyişir. Özü də get-gedə sürətini artıraraq… Bu gün yeni olan çox keçmədən köhnə olur. Təbii ki, dəyişikliklərin başında insan amili dayanır. Dünyada demək olar ki, hər şey ona xidmət edir. Onun\nKris Midin (İngiltərə) bir bənzətməsi var: "Mətbəə kəşf ediləndə də kitabın əllə yazılmasının vacibliyini deyənlər olmuşdu”. Mətbəə kəşf ediləndən sonra yazı sıradan çıxmadı, yazılma üsulunu, formasını dəyişdi, bu günə qədər də varlığını davam etdirir. Onun kimi də kitabla elektron kitabı qarşı-qarşıya qoymaq bir mənada doğru deyil, çünki elektron kitab kağız kitaba alternativ ola bilər, amma kitaba yox. O sadəcə kitabın bir növüdür. Amma bir həqiqət var ki, kitab kitab olaraq qalacaq, səhifələri kağızdan olmasa da, qoxusuz olsa da.. loading... 0


YAP ANS-in bağlanmasını dəstəklədi | 24saat\n“Biz məhkəmə qərarlarına hörmətlə yanaşan bir təşkilatıq.\nArtıq ANS-lə bağlı məhkəmə öz qərarını verib. Ortada olan materiallar araşdırılıb”.\nBunu açıqlamasında hakim Yeni Azərbaycan Partiyası (YAP) Siyasi Şurasının üzvü, deputat Aydın Mirzəzadə deyib. Deputat, son olaraq məhkəmənin qərarına hörmətlə yanaşıldığını bildirib.\t“Eyni zamanda, biz hüquqi dövlətdə yaşayırıq. Məhkəmə qərarına hörmətlə yanaşılmaldır. Məhkəmə artıq bu məsələyə son qoyub. Düşünürəm ki, məhkəmə qərarlarına rəy vermək düzgün deyil”.\nQeyd edək ki, dünən Ali Məhkəmədə ANS Müstəqil Yayım və Media Şirkətinin lisenziyasının ləğvi barədə Bakı Apellasiya Məhkəməsinin qərarından verilən kassasiya şikayəti üzrə proses keçirilib. Yekun olaraq Məhkəmənin qərarına əsasən, ANS-in şikayəti təmin edilməyib. (modern.az)\nDüşmən 15 dəfə atəşkəsi pozub…


7 ölkənin qəti mövqe sərgiləmələri onların Qoşulmama Hərəkatının dəyərlərinə sadiqliyini və beynəlxalq hüquqa olan hörmətini nümayiş etdirdi » AzadMedia.az\nNəhayət iyirmi beş illik fasilədən sonra 2020-ci il oktyabrın 19-da BMT Təhlükəsizlik Şurasında Ermənistan-Azərbaycan münaqişəsinə dair müzakirələr keçirilib. Xatırladaq ki, BMT TŞ-də Ermənistan-Azərbaycan münaqişəsi ilə əlaqədar sonuncu müzakirələr 1995-ci ildə keçirilib.\nBu sözləri Azadmedia.az saytına millət vəkili Məşhur Məmmədov Təhlükəsizlik Şurasının məlum iclasına fikir bildirərkən qeyd edib.\nİclasdan sonra ATƏT-in Minsk Qrupunun həmsədr ölkələri Rusiya, ABŞ və Fransa tərəfindən TŞ Prezidentinin bəyanatının layihəsi hazırlanmış və razılaşdırılması üçün üzv ölkələr arasında yayıldığını deyən deputat təəssüflə bildirdi ki, bəyanat layihəsində Ermənistan qoşunlarının Azərbaycanın işğal edilmiş ərazilərindən çıxarılmasını tələb edən 822, 853, 874 və 884 saylı qətnamələrinə istinad yer almamışdır. Bunun bilərəkdən buraxılmış çox ciddi diplomatik səhv olduğunu qeyd edən millət vəkili sözünə davam edərək bildirib ki, bu hərəkətlə ATƏT-in Minsk Qrupunun həmsədr ölkələri BMT Təhlükəsizlik Şurasında bir daha öz simalarını göstərdilər.\nHəmsədr ölkələrin canfəşanlığına baxmayaraq Azərbaycan Prezidenti İlham Əliyevin uğurlu xarici siyasəti, diplomatik uğurları bir daha öz faydasını verdi. İclasda Qoşulmama Hərəkatına (QH) üzv olan 7 ölkə - İndoneziya, Nigeriua, Vyetnam, Tunis, Cənubi Afrika, Dominikan Respublikası, Sent Vinsent və Qrenadin - layihəyə TŞ qətnamələrinə istinadın daxil edilməsini təklif etmiş, lakin həmsədr ölkələr bunun qəbuledilməz olduğunu bildirmişlər. Yuxarıda sadaladığım 7 ölkə prinsipial mövqe nümayiş etdirərək, TŞ qətnamələrinə istinadın yer almasını təkid etmiş, yalnız bundan sonra həmsədr ölkələr bəyanat layihəsini geri çəkmişlər. Adı çəkilən 7 ölkənin sərgilədiyi qətiyyətli mövqe təqdirəlayiqdir. Bu hadisəni Azərbaycan diplomatiyasının dünyanın gözü qarşısında parlaq qələbəsi hesab etmək olar. Bu, həm də ölkə Prezidenti cənab İlham Əliyevin ölkə daxilində olduğu kimi, xarici siyasətdə də uğur qazanmasının bariz nümunəsidir. Bu gün qeyd etdiyim hadisə ilə əlaqədar, Azərbaycan Respublikasının Prezidenti İlham Əliyev tərəfindən İndoneziya, Tunis, Niger, Dominikan Respublikası, Vyetnam, Cənubi Afrika Respublikası və Sent-Vinsent və Qrenadinin dövlət və hökumət başçılarına məktublar ünvanlanıb.\nMəktublarda BMT Təhlükəsizlik Şurasında keçirilmiş müzakirələr zamanı göstərdikləri prinsipial mövqeyə görə sözügedən ölkələrə təşəkkür ifadə olunub, bu ölkələrin belə qəti mövqe sərgiləmələri onların Bandunq prinsiplərinə, Qoşulmama Hərəkatının dəyərlərinə sadiqliyini, multilateralizmə və beynəlxalq hüquqa olan hörmətini nümayiş etdirir. Bu mövqe ikitərəfli münasibətlərimizdə tarixi dostluq əlaməti kimi qəbul olunur. Daha sonra məktublarda bildirilir ki, həmin ölkələrin davamlı dəstəyi münaqişənin beynəlxalq hüquq və Təhlükəsizlik Şurasının məlum qətnamələri əsasında həllinə töhfə verəcək.\nSonda isə ikitərəfli münasibətlərimizin, eləcə də BMT və Qoşulmama Hərəkatı çərçivəsində çoxtərəfli əməkdaşlığımızın uğurla inkişaf edəcəyinə əminlik ifadə olunub. Millət vəkili öz növbəsində saytımız vasitəsilə dəstəklərinə görə 7 ölkənin hər birinə minnətdarlıq hissini ifadə etdi. Artıq Azərbaycan dövləti nəinki regionda, dünyada söz sahibinə çevrilir, ölkə başçısının diplomatik bacarığı sayəsində dünya gücləri Azərbaycanla hesablaşmağa başlayırlar, - deyən M.Məmmədov fikrini yekunlaşdıraraq qeyd etdi ki, son günlər ölkəmizdə gedən Vətən müharibəsində də Prezidentin xarici siyasətdə qazandığı uğurların şahidi oluruq.\nHəm daxili, həm də xarici siyasət bizi Qələbəyə aparır.\nEşq olsun Azərbaycan xalqına və ölkəmizi dünyada güc dövlətinə çevirməyi bacaran uzaqgörən siyasətçi Prezident Əliyevə!\nFransanın qərəzli yanaşmasına etiraz olaraq, soydaşlarımız bəyanat qəbul edib\nElmar Məmmədyarov: Ermənistan qoşunları Azərbaycan ərazilərindən çıxarılmalıdır\nBirmənalı olaraq, Ermənistan Azərbaycanın işğal olunmuş ərazilərini tam azad etməlidir\nŞOK HADİSƏ! Erməni əsgərləri Hadrut meşələrində qalıb\nŞuşada döyüşən zəngin övladları — Onların qəhrəmanlıq görüntüləri (VİDEO/FOTOLAR)\nBakıda hündürmərtəbəli binada yanğın olub, 12 nəfər təxliyyə edilib - YENİLƏNİB\nSON DƏQİQƏ! Türkiyə Ordusu Qarabağın bu hissəsində olacaq\nAziz Akkuş, Genç Başarılı KGM 9. Bölge Müdürü Savaş Bayındır `a Plaket Verdi\nCumhurbaşkanı Erdoğan - "Karabağ’da kazanılan zafer, Azerbaycan’a anasının ak sütü gibi helaldır"\nSON DƏQİQƏ! Nazirlər Kabineti qərar qəbul etdi: Müddət uzadıldı\nDövlətçiliyin daha da möhkəmləndirilməsi gənclərin cəmiyyətin bütün sferalarında aparıcı qüvvəyə çevrilməsindən çox asılıdır\nBakıda karantin qaydalarını pozaraq ad günü keçirən model cəzalandırıldı - FOTO\nDəyərli dostlar, əziz tələbələr, hörmətli müəllimlər!\nFəxrəddin Altun - "Onlar həyata ay-ulduzla bağlanan uşaqlarımızı anlamaqda acizdirlər"


Dünya xərçənglə mübarizə gününü qeyd edir | Xalq Qəzeti\n05.02.2014 10:33 | Oxunma sayı: 1746\n4 fevral – Dünya Xərçənglə Mübarizə Günüdür. Bu tarix 2005-ci ildə Xərçəngə Qarşı Beynəlxalq Mübarizə Birliyi tərəfindən təsis edilmişdir. Əsas məqsəd dünya ictimaiyyətinin diqqətini bu qlobal problemə yönəltmək, onun nə dərəcədə təhlükəli olduğunu xatırlatmaqdır.\nAzərTAc xəbər verir ki, bununla əlaqədar fevralın 4-də Azərbaycan Respublikası Səhiyyə Nazirliyinin Milli Onkologiya Mərkəzində xəstə uşaqlar üçün bədii-əyləncəli proqram təşkil edilmişdir.\nAilə, Qadın və Uşaq Problemləri üzrə Dövlət Komitəsi ilə Milli Onkologiya Mərkəzinin birgə əməkdaşlığı çərçivəsində keçirilən tədbir xərçəng xəstəliyindən əziyyət çəkən uşaqlara mənəvi yardım göstərmək məqsədi daşımışdır.\nTədbirdə nümayiş olunan “Sabun köpükləri” tamaşası onkoloji xəstəlikdən əziyyət çəkən uşaqlara şən əhval-ruhiyyə bəxş etmişdir.\nValideynlər uşaqlarına göstərilən bu qayğıya görə Milli Onkologiya Mərkəzinin direktoru, akademik Cəmil Əliyevə minnətdarlıqlarını bildirmişlər.\nQeyd edək ki, 2009-cu ildə Milli Onkologiya Mərkəzinin yeni korpusları istifadəyə verilmişdir. Bu, ölkəmizdə xərçəng xəstəliyinə qarşı mübarizənin daha da gücləndirilməsinə təkan verən amil olmuşdur. Hazırda Azərbaycanın rayonlarında yeddi onkoloji dispanser fəaliyyət göstərir. Xəstəliyin vaxtında aşkar olunması üçün Mərkəzdə səyyar diaqnostik kompleks yaradılmışdır. Həmin kompleksin köməyi ilə Azərbaycanın bütün rayonlarında profilaktik baxışlar keçirilir.


ƏLİ ƏLİYEV: "SEÇKİ KOMİSSİYALARININ DƏYİŞDİRİLMƏSİ MƏSƏLƏSİNƏ HƏLƏ SON QOYULMAYIB"\nƏLİ ƏLİYEV: "SEÇKİ KOMİSSİYALARININ DƏYİŞDİRİLMƏSİ MƏSƏLƏSİNƏ HƏLƏ SON QOYULMAYIB"\nSiyasət 29 İyun 2005 13:14 (UTC+04:00)\n"Parlamentdə Seçki Məcəlləsinin müzakirələri zamanı seçki komissiyalarının tərkibinə dəyişiklik edilməməsi qərarından sonra heç kəs düşünməsin ki, artıq bu məsələyə son qoyuldu". Bu fikirləri Trend agentliyinə müsahibəsində "Yeni Siyasət" seçki blokunun üzvü, Azərbaycan Milli İstiqlal Partityasının (AMİP) sədri Əli Əliyev bildirib.\nOnun sözlərinə görə, Milli Məclisin qərarı seçki komissiyalarının dəyişdirilməsi istiqamətində göstərilən təşəbbüsləri dayandırmayacaq. Əli Əliyev qeyd edib ki, parlamentdə Seçki Məcəlləsinə əlavə və dəyişikliklər edilərkən seçki komissiyalarının tərkibinin əvvəlki kimi saxlanılması hələ son nöqtəni qoymayıb və seçkiyə qədər bu məsələdə dəyişikliyə nail olmaq mümkündür. "Biz hesab edirik ki, bütün müxalifət qüvvələri birləşib seçki komissiyalarının tərkibinin dəyişdirilməsi ilə bağlı hökumətə təzyiq göstərməlidir. AMİP-in mövqeyi budur ki, seçki komissiyaları paritet əsasda formalaşdırılmalıdır. Ümumiyyətlə, komissiyalarda mütərəqqi dəyişikliklər edilməsi vacibdir, çünki seçkilərin taleyini əsasən seçki komissiyaları həll edir"- deyə AMİP sədri bildirib.\nƏli Əliyev onu da deyib ki, əgər göstərilən bütün səylər nəticə verməsə və seçki komissiyaları indiki tərkibdə qalsa, müxalifət qüvvələri istənilən halda seçkidə iştirak edəcək. Sadəcə olaraq, seçkidə hər hansı spekulyasiyalara, saxtakarlıqlara yol verilməməsi və seçkinin nəticələrinin indidən şübhə altına alınmaması üçün demokratik qüvvələrin tələbləri nəzərə alınmalı və seçki komissiyaları kiminsə təsir dairəsində olmaqdan çıxarılmalıdır.\nAMİP sədri bildirib ki, seçki prosesində həlledici rol oynayan seçki komissiyaları ilə bağlı tələblərinə nail olmaq üçün müxalifət qüvvələri fəaliyyətlərini və səylərini birləşdirməlidir.


Kazım Kazımzadənin 100 illiyi\nMilli İncəsənət Muzeyində Xalq rəssamı Kazım Kazımzadənin 100 illik yubileyinə həsr olunmuş xatirə günü və fərdi sərgi keçirilib.\nAzərbaycanın görkəmli rəssam və tanınmış incəsənət xadimlərinin iştirak etdikləri tədbirdə muzeyin direktoru, əməkdar incəsənət xadimi Çingiz Fərzəliyev qonaqları salamlayıb. O, tədbirdə sənətşünaslıq üzrə fəlsəfə doktoru Sevil Kərimovanın "Kazım Kazımzadə" adlı kitabının da təqdim edildiyini söyləyib.\nMüəllif kitabda rəssamın yaradıcılığına, ictimai fəaliyyətinə, eləcə də onun haqqında xatirələrə geniş yer verib.\nTədbirdə Xalq rəssamları Tofiq Ağababayev, Altay Hacıyev, Cəmil Müfitzadə, Arif Hüseynov, əməkdar incəsənət xadimi Ziyadxan Əliyev çıxış edərək bildiriblər ki, Kazım Kazımzadə, əsasən, təsviri sənətin dəzgah və kitab qrafikası sahəsində fəaliyyət göstərib.\nQeyd olunub ki, Azərbaycan təsviri sənətinin klassiklərindən olan Kazım Kazımzadə kitab qrafikasının əsasını qoyanlardan biridir. Kitab qrafikası ilə bərabər, dəzgah qrafikasında o, bir sıra şair, yazıçı və publisistlərimizin portretlərini yaradıb. Bildirilib ki, o bir çox tarixi əsərlərin müəllifidir.\nBildirilib ki, rəssamın bədii irsinin maraqlı məqamı xarici səfərlərə həsr olunmuş silsilələridir. "Tahe Kəsran", "Havanada küçə", "Mayak", "Kərkük", "Kərküklü qoca", "Füzulinin məqbərəsi" kimi əsərlər rəssamın müxtəlif silsilələrinin ən parlaq inciləridir.\nDiqqətə çatdırılıb ki, Kazım Kazımzadənin milli adət-ənənələrimizi, etnoqrafiyamızı, geyim tariximizi dərindən bilməsi ona bir çox teatr tamaşalarına və kinofilmlərə geyim eskizlərini çəkməyə, bir neçə xalça çeşnisini tərtib etməsinə imkan verib.\nVurğulanıb ki, bütün bunlarla yanaşı K.Kazımzadə yarım əsr indiki Milli İncəsənət Muzeyinin direktoru vəzifəsində çalışıb, muzeyin ərsəyə gəlməsinə, kolleksiyasının zənginləşməsinə böyük əmək sərf edib.\nÇıxış edənlər, həmçinin görkəmli rəssamla bağlı xatirələrini bölüşüblər.\nRəssamın ailəsi adından oğlu Əli Kazımzadə həm tədbirin təşkilinə, həm də kitabın tərtibində əməyi olanlara təşəkkürünü bildirib.\nSərgidə rəssamın 46 qrafik əsəri nümayiş olunub. Müharibə mövzusuna həsr etdiyi "Darmadağın edilmiş faşist tankı", "İstirahət zamanı", "Anadan məktub", "Bizim uşaqlar" silsiləsindən - "Mən sizə qulaq asıram", "Rəsm çəkəcəyəm", "Çıxış ərəfəsində" kimi əsərlərlə yanaşı, A.A.Bakıxanov, Əli Fəzli, Əbdülqasım Hüseynzadənin portretləri, Nizami, Məhsəti Gəncəvi, Xətai, Hafiz və digər görkəmli şairlərin yaradıcılığına çəkilmiş illüstrasiyaları maraqla qarşılanıb.\n525-ci qəzet.- 2015.- 16 aprel.- S.7.


27 sen 2017, 12:18\nAzərbaycanda mülkiyyət əleyhinə, o cümlədən gömrük və vergidən yayınma ilə bağlı cinayətləri törədən şəxs zərəri ödədiyi halda cinayət məsuliyyətinə cəlb edilməyəcək. Bununla bağlı Azərbaycan prezidentinin təqdimatı ilə Cinayət Məcəlləsinə (CM) yeni 73-1 (Mülkiyyət əleyhinə olan cinayətlərə görə cinayət məsuliyyətindən azad etmə) və 73-2 (İqtisadi fəaliyyət sahəsində olan cinayətlərə görə məsuliyyətdən azad etmə) maddələrinin əlavə edilməsi təklif olunur.\nTəklif olunan maddəyə görə, yuxarıdakı əməllər külli miqdarda törədildikdə şəxs zərərçəkmiş şəxslə barışıb, dəymiş ziyanı tamamilə ödədikdə, eyni zamanda cinayət nəticəsində vurulmuş ziyanın bir misli miqdarında dövlət büdcəsinə ödəniş etdikdə cinayət məsuliyyətindən azad ediləcək.\nYuxarıdakı əməllər mütəşəkkil dəstə tərəfindən və külli miqdarda törədildikdə isə şəxs zərərçəkmiş şəxslə barışıb, dəymiş ziyanı tamamilə ödədikdən və cinayət nəticəsində vurulmuş ziyanın iki misli miqdarında dövlətə ödəniş etdikdən sonra cinayət məsuliyyətindən azad edilir.\nHazırda buna görə müvafiq olaraq müəyyən cərimələrdən tutmuş 3 ilədək azadlıqdan məhrum etmə cəzası tətbiq edilir. Layihə sentyabrın 29-da ictimai dinləmədən keçdikdən sonra Milli Məclisdə müzakirəyə çıxarılacaq. apa


Orxan Oruc: “Son 10 ildə psixoloqa müraciət edənlərin sayı çoxalıb” - BRİFİNQ\n9 Oktyabr 2016 11:11\nPsixoloq Orxan Oruc “Brifinq”in qonağı olub. Psixoloq fəsil dəyişkənliyinin və müasir cəmiyyətdə baş verən hadisələrin insan psixologiyasına təsirindən danışıb.\nHəsənova Rəqsanə: Orxan bəy, fəsil dəyişkənliyinin insan psixologiyasına təsiri və payızda insanların depressiyaya meyilli olmasının səbəbi nədir?\n- Nəinki fəsil dəyişkənliyi, ətrafımızda baş verən bütün hadisələr bizim psixologiyamıza təsir göstərir. İnsanlarda depressiya payızda və yazda yaranır. Bunun səbəbi isə fəsillərin fərqli olmasıdır. Yazla yayın arasında keçid o qədər hiss olunmur. Amma payızda hava soyuyur, yağış yağır. Orqanizmimizin adaptasiyası, qida rasionumuz dəyişir. Payızda günəşli günlərin saatı azalır. Bu da bizə təsir göstərir.\nNərmin Muradova: Yəqin ki, bu fəslin gözəlliklərini hiss etsək, depressiyaya düşmərik...\n- Bəli, insanların hadisələrə yanaşması fərqlidir. Elə insan var ki, payız fəslini, yağışı çox sevir. Və payıza münasibəti yaxşı olduğuna görə heç vaxt depressiyaya düşmür.\nNərmin Muradova: Depressiyadan çıxış yolu nədir?\n- Depressiyadan çıxış baş verənlərə fərqli yanaşmaqdır. Payız və eləcə də hər fəslin gözəlliklərini duymaq lazımdır.\nRəqsanə Həsənova: Daha çox hansı tip insanlar depressiyaya düşürlər?\n- Münasibətini mənfi istiqamətdə quran insanlar, baş verən hadisələrdə müsbət tərəfləri axtarmayanlar, öz hisslərini, duyğularını digər insanlarla bölüşməyənlər, ünsiyyətində problemi olan insanlar depressiyaya tez-tez düşürlər.\nNərgiz Cavadzadə: Əvvəllər psixoloqa müraciət edən insanları yaxşı qarşılamırdılar. Amma indi dəb halını alıb. Hətta elit təbəqənin təmsilçiləri uşaqları ilə psixoloq qəbulunda olmaqla fəxr edirlər...\n- Xaricdə psixoloqa müraciət etmək normal haldır. Hətta hər ailənin öz psixoloqu var. Psixoloq ailənin maddi vəziyyətindən tutmuş, ailədaxili məsələlərə qədər xəbərdar olur və ehtiyac olduğu anda kömək edir. Bu inkişaf etmiş ölkələrdə bir mədəniyyətdir. Bizdə isə problemləri 10-15 ilə qədər qohum-əqrəba, yaxın dostlar həll edirdi. Ancaq informasiya bolluğundan sonra insanlar bir-birinin probleminə qulaq asmağa ehtiyac duymadı. Yaxud da qulaq asmaq istəmədi. Bir müddət əvvəl psixoloq əvəzinə ekstrasenslərə müraciət edirdilər. Elə bilirdilər ki, psixi problemləri olanlar psixoloqa müraciət edirlər.Yavaş-yavaş insanlarda bu yanaşma dəyişdi və başa düşdülər ki, psixoloqa getmək psixi xəstəlikdən xəbər vermir, əksinə qarşısını alır. Yaxud da insanlar başa düşdülər ki, psixi problemdən heç birimiz sığortalanmamışıq. Beləliklə, filmlərdə, seriallarda elit təbəqənin psixoloqa müraciət etməsi bu problemin aradan qalxmasına kömək etdi. Son 10 ildə psixoloqa müraciət edənlərin sayı çoxaldı.\nRəqsanə Həsənova: Sizə daha çox hansı təbəqədən olan insanlar müraciət edir?\n-Gənclər və yeniyetmələr müraciət edirlər. Valideynlər uşaqların üzərində çox əsir, bu da aqressiyaya səbəb olur. Beləliklə, psixoloqa ehtiyac yaranır.\nİnsanlar depressiyaya meyilli olurlar. Depressiya insanda hisslərin, duyğulan dərinləşməsidir. Məsələn, insanda stress davamlı şəkildə davam edirsə, bir müddətdən sonra ağır stressə, sonra isə depressiyaya səbəb olur. İnsan birdən-birə depressiyaya düşmür.\nMən əsasən, gənclərlə və yetkin insanlarla işləyirəm.\nRəqsanə Həsənova: Bəs, pasiyentləriniz daha çox hansı problemlərlə sizə müraciət edirlər?\n- Daha çox bizə ünsiyyətində problemi yaranan insanlar müraciət edirlər. Araşdırma zamanı görürük ki, insan yaşadığı problemi qarşısındakı ilə müzakirə etmir. Beləliklə, gərgin vəziyyət yaranır və insanlar bir-birindən uzaqlaşmağa başlayır. İnsanlar bir-birini dinləməklə istənilən məsələni həll edə bilər.\nNərmin Muradova: Siz pasiyentlərinizə problemi həll etmək üçün nə məsləhət görürsünüz? Ünsiyyəti sevməyən pasiyentləriniz sizin məsləhətlərinizi tətbiq edirlər?\n- İnsanların dediyim kimi ən böyük problemləri qarşısındakı insanla müzakirə aparmamaqdır. Elə insan var ki, etdiyi səhvi anlayır, eləsi də var ki səhvini qəbul etmir. Yaxud da düşünür ki, ilk olaraq qarşısındakı insan addım atmalıdır. Belə halda onun qarşısındakı insana, yaranmış problemə, gözləntilərinə olan münasibəti birlikdə analiz etməyə və müraciət edənin istəyi ilə vəziyyəti dəyişməyə çalışırıq.\nNərgiz Cavadzadə: Xanımların əks cinsə hisslərini etiraf etməsini, yoxsa başqa problemi nəzərdə tutursunuz?\n- Söhbət yalnız sevgidən getmir. Buraya dostluq, ər-arvad münasibəti və digər problemlər aiddir.\nNərmin Muradova: Siz daha çox hansı problemlərlə üzləşirsiniz?\n- İnsanların problemləri müxtəlifdir. Əksər insanlar özlərini tanımırlar. Bizə müraciət edən insanlara sual veririk ki, özünün üç mənfi xüsusiyyətini de. Fikirləşirlər. Bu o deməkdir ki, insanlar özlərini analiz etmirlər. İnsan problemin yaranma səbəbini araşdırmalıdır. Bütün insanlar müxtəlif stiuasiyalarda özünün haqlı olduğunu düşünür, nəinki qarşı tərəfdəki insanın. Hər şey tarazlı şəkildə olmalıdır. Özünü aşırı dərəcədə çox günahkar hiss edən insanlar da olur. Bu yanaşma da doğru deyil. Həyata, problemlərə sağlam, real yanaşmaq lazımdır. Bax, bu insanların əsas problemidir. Hamının gözləntiləri fərqlidir, ətrafdakı insanlarından, dostlarından, ailəsindən, həyatdan gözləntilər real gözləntilər olmayanda insanda müəyyən gərginliklər, mənfi emosiyalar yaranmağa başlayır. Bu isə öz növbəsində sosial münasibətlərə, həyata baxışın dəyişməsinə, stressə və daha da ağırlaşmış formada desək, depressiyaya səbəb olur.\nNərgiz Cavadzadə: İnsanların ünsiyyət problemi yaşadığını qeyd etdiniz. İnsanların sosial şəbəkədən istifadəsi ünsiyyət probleminə səbəb olurmu? Ünsiyyətimizdəki natamamlığın nəticəsi texnologiyalardırmı?\n- İlk öncə deyim ki, hər birimizin müəyyən ünsiyyət tələbatı var. Müasir dövrdə tələbatımızı sosial şəbəkələrlə ödəyirik. Ətrafımızdakı insanla ünsiyyətə girmək ehtiyacı hiss etmirik. Hər gün müəyyən ölçüdə qəbul edəcəyimiz informasiya var. Çox informasiya qəbul edən zaman onun yorğunluğunu yaşayırıq. Sosial şəbəkədə isə çox informasiya qəbul etdiyimiz üçün onun fəsadlarını yaşayırıq. Küçədə gördüyümüz insanlar, reklamlar, xəbərlər, fotolar hamısı informasiyalardır. Hər birimizin ətrafında çox danışan insanlar var və ya biz belə hesab etməyə başlamışıq ki onlar çox danışırlar. Onları analiz edən zaman görürsən ki, sosial şəbəkədən istifadə etmir və ya ünsiyyət tələbatını ödəmək üçün şəraiti yoxdur.\nNərmin Muradova: Siz dediyin ki, uşaqlarla deyil, gənclərlə işləyirsiniz. Səbəb?\n- Tələbə olab zaman uşaqlarla işləməyə cəhd etdim, sadəcə o alyansı hiss etmədim. Ona görə gənclərlə və yeniyetmələrlə işləməyə başladım. Əsas fəaliyyətim fərdi psixoloji xidmətlə yanaşı, həm də kütləvi maarifləndirmə işi, yəni psixoloji mövzularda təşkil olunan təlimlərdir.\nNərgiz Cavadzadə: Ötən gün mətbuatda bir xəbər diqqətimi çəkdi. Rayonda 15 yaşlı qız bacısının həyat yoldaşı ilə qaçıb. Son günlər bu kimi hadisələr çoxalıb. Bunun psixoloji tərəflərinə aydınlıq gətirməyinizi istərdik. Buna türk seriallarının təsiri varmı?\n- İlk olaraq deyim ki, bu kimi hadisələrin sayının çoxaldığını hiss etmirəm. Bu hadisələr hər zaman olub, sadəcə ictimailəşməyib. Lokal səviyyədə qalıb. Digər tərəfdən isə seriallar gündəlik həyatımıza, tərbiyəmizə, əxlaqımıza, dəyərlərimizə təsir göstərir. 5-10 il əvvəl Venesuella və Braziliya seriallarını izləyirdilər. Orada baş verən hadisələr tamamilə real həyatımızdan uzaq idi. Ən azından türk serialları həyatımıza bir qədər yaxındır. Ancaq öz real həyatını unudacaq şəkildə bütün hissləri ilə seriallara qapılan insanların həmin serialların təsiri ilə baxışının, həyata münasibətinin dəyişməsi şübhəsizdir.\nNərgiz Cavadzadə : Hətta bir manata görə qardaşın qardaşı bıçaqladığının şahidi oluruq. Kriminal hadisələrin sayı çoxalıb. Bunun səbəbi nədir?\n- Bu tipli xəbərlər mətbuatda çox yayılıb. Xəbərin cəmiyyətə çatdırılma forması dəyişib. Sovet dövründə o tipli xəbərləri işıqlandırmaq qadağan idi. Ona görə bu hadisələrdən insanların xəbəri olmurdu. Olan zaman isə qeyri-adi hadisə kimi qarşılayırdılar. Amma bu gün o problemlər insanlar üçün adiləşib. Şəxsən mən o tipli xəbərlərin kütləviləşməsinin əleyhinəyəm. Çünki onun heç bir maarifləndirici əhəmiyyəti yoxdur. İnsanlara mənfi təsir göstərir. Məsələn, oğulun atanı öldürməsi xəbərini izləyən oğul təəssüf edir ki, belə hadisə baş verib. Amma bir müddət sonra özü stress vəziyyətində olanda ağlına gəlir ki, mən də atamı öldürüm. Tək mən deyiləm ki. Şüuraltı fikir yaranır ki, bu hadisə ola bilər. Məsələn, yaxın ailə üzvləri ilə cinsi münasibət haqda xəbərlər ictimailəşir. Ata qızına, qardaş bacıya təcavüz edir. Məncə, bu tipli xəbərlər də mətbuatda yayımlanmamalıdır. Çünki özündə o hiss olan insanlar fikirləşir ki, o hissləri yaşayan yalnız o deyil. O haqda xəbəri oxuyana qədər ayıb bilirdisə, xəbərdən sonra ayıblıq, vicdan hissi azalmağa başlayır. Jurnalistlərin də bu məsələdə üzərinə böyük məsuliyyət düşür. Bu tipli xəbərlər dəyərlərimizin aşağı düşməsinə səbəb olur. Bizim fəxr ediləcək dəyərlərimiz var.\nNərmin Muradova : Son illər insanların daha çox aqressivləşməsi ilə razısınızmı?\n- Bəli, bu daha çox fiziki əmək və ünsiyyətlə bağlıdır. Əvvəllər mənəvi bağlar daha önəmli idi. Hazırda isə maddi maraqlar daha ön plana keçib. Ailə daxilindəki münasibətlər də maddiyyat üzərində qurulub. Bu da insanlarda aqressiya yaradır.\nRəqsanə Həsənova: Kriminal hadisələrin daha çox rayonlarında baş verməsinin səbəbi nədir?\n- İnsanlarının dünyagörüşündən asılı olaraq, aqressiyanın forması dəyişir. Şəhərdə intellektual səviyyə, dünyagörüş rayonlara nisbətən inkişaf edib. Təbii ki, bu hər kəsə aid deyil. Amma ziyalı insanlar da aqressiv olur, amma heç kimə xəsarət yetirmir, kimisə bıçaqlamır. Problemi başqa formada həll etməyə çalışır. İntellekt səviyyəsi aşağı olan insan aqressiyanı primitiv üsullarla, bıçağa əl atmaqla, əlbəyaxa davayla həll edir. Şəhərdə insanların aqressiya ilə bağlı çoxlu təcrübələri olduğu üçün özlərini idarə etməyi bacarırlar.\nMövlud Mövlud: İnsanlarda yaranan yaddaş problemi nə ilə bağlıdır? Yaddaşsızlıq probleminın yaşı gəncləşib. Bu problemlə necə mübarizə aparmaq lazımdır?\n- Gün ərzində çox informasiya qəbul etdiyimizə görə beyin yorulur. Bu da yaddaşa təsir göstərir. Gün ərzində eşitdiyimiz xəbərlər, məişət qayğıları və s. nəticəsində diqqətimiz azalır və lazım olan işləri barədə düşünə bilmirik. Çox xəbərlərdən özümüzü qorumalıyıq. Bizdə istirahət anlayışı fərqlidir, feysbukda vaxt keçirməklə istirahət etdiyimizi düşünürük. Bu doğru istirahət deyil. İstirahət zehni informasiyanı azaltmağa yönəlməlidir. Təbiət qoynuna çıxmaq, gün ərzində bir saat piyada gəzmək lazımdır.\nRəqsanə Həsənova: İnsanlar arasında belə bir fikir formalaşıb ki, qeybət edən insanlar depressiyaya düşmürlər. Bu nə dərəcədə doğrudur?\n- Əslində, psixoloqla söhbət də elə qeybət kimi bir şeydir(gülür). İnsan nə qədər çox ünsiyyətdə olur və daxili hisslərini paylaşırsa, depressiyaya düşmə ehtimalı bir o qədər azalır.\nMövlud Mövlud: Depressiyaya düşən adam depressiyaya düşməsinin səbəbini bilirmi?\n- Bilən və bilməyən insanlar var. Elə insanlar var ki, konkret hadisənin baş verməsindən sonra bu vəziyyətə düşdüyünü açıqlayır. Analiz etməyə ehtiyac olmur. Elə insan ilə də rastlaşıram ki, ona nə olduğunu dərk eləmir. Onun depressiyaya düşməsinin bir deyil, bir neçə səbəbi olur.\nMövlud Mövlud : Sizcə ailədaxili məsələlərdə, ər-arvad münasibətlərində seksual uyğunsuzluq depressiyaya səbəb ola bilərmi?\n- Bəli, ola bilər. Amma bu, daha çox gərginliyə səbəb olur. Yataqda bir-birini başa düşməmək münasibətlərə başqa formada təsir göstərir. Məsələn, kişi həyat yoldaşı çay gətirən zaman aqressiv qarşılayır. Çayın rənginin açıq olduğunu deyir. Amma bu gərginlik çayla deyil, dünən baş verənlərlə bağlı idi. Bunu açıq şəkildə deyə bilmir. Şüuraltı həyat yoldaşına qarşı neqativ hisslər yaranır və onu hansısa formada biruzə verir, bu, getdikcə böyüyə bilər. Bu da stress və depressiyaya səbəb olur və boşanmaya qədər apara bilər.\nRəqsanə Həsənova: Xoşbətlik anlayışına münasibətiniz necədir?\n- İnsanların xoşbəxtlik anlayışı fərqlidir. Xoşbəxtliyi biri övladlarında, biri işində, digəri isə maddi rifahının yaxşı olmasında görür.\nNərgiz Cavadzadə: Danışmağa meyilli olmayan pasiyentlərinizlə işləyərkən hansı metoddan istifadə edirsiniz?\n- Psixoloqa insan özü müraciət etməyə təşəbbüs göstəribsə, hər şeyi danışır. Kimisə məcburən gətirirlərsə, həmin pasiyentlər danışmaq istəmir. Psixoloji konsultasiya könüllü olmalıdır. Könüllü olmasa, prosesin effektli olma ehtimalı sıfır səviyyəsindədir. Pasiyent bəzən hansı problemdən danışdığını, yaxud ilk növbədə nəyi deyəcəyini bilmir. Biz isə həyati suallar verməklə yanaşı, psixodiaqnostik testlər edirik.\nNərmin Muradova : Gün ərzində neçə pasiyent qəbul edirsiniz?\n- Beynəlxalq standarta görə, bir gündə üç-dörd nəfərdən artıq qəbul etmək olmaz. Bu qaydanı qorumağa çalışırıq. Amma bəzi psixoloqlar gün ərzində 10-12 pasiyent qəbul edir. Bu, doğru deyil və effektivliyi aşağı salır.\nNərmin Muradova: Pasiyentlərinizə hansı kitabları oxumağı məsləhət görürsünüz?\n- İnsanın yaşadığı problemə uyğun kitablar oxumağı və filmlərə baxmağı tövsiyə edirik. Şəxsi inkişafla bağlı kitablar insanın dəyişməsinə müsbət təsir göstərir.\nNərmin Muradova : Ağlatmağa meyillisiniz?\n- Əslində, pasiyent prosesdə ağlayan zaman bu, müsbət nəticə verir. Ağlamaq insanın daxilindən gəlir. Bunun müsbət effekti var.\nMövlud Mövlud : Özünüz necə ağlamağa meyillisiniz?\n- Kövrək insanam, amma ağladığımı xatırlamıram. Bəzən hansısa film, kitab insana təsir edə bilər.\nNərmin Muradova : Məsləhətləşmələr zamanı kişilər, yoxsa xanımlar daha cəsarətlidirlər? Kimlər problemlərini çəkinmədən açıqlayırlar?\n- Xanımlar psixoloji problemləri deməkdə daha cəsarətldirlər. Kişilər adətən, problem barədə danışanda komplekslərdən xilas ola bilmirlər Bu ümumiyyətlə, real həyatda da belədir, xanımlar öz problemlərini rahatlıqla biri-birinə danışa bilirlər, kişilərin isə çox nadir hallarda həyatlarında tam etibar elədikləri kimsə olur.\nMövlud Mövlud: Bir məsələni sizinlə müzakirə etmək istəyirəm, homoseksuallıq xaricdə çox yayılıb. Bu psixi problemdir?\n- Homoseksuallıq psixi, fizioloji, həm də müasir dövrün siyasi və ictimai problemidir. Fiziki problem anadan gəlmə baş verir. Hormonal pozğunluq olur, oğlan kimi dünyaya gəlir, amma qadın hormonları daha çox inkişaf edir. Psixoloji problemə gəlincə, hansısa bir xanım kişilər tərəfindən təcavüzə məruz qalır. Nəticədə kişilərə nifrət edir və başqa istiqamətə yönlənir. Elə insanlar da var ki, dəb, yenilik xatirinə homseksuallıqla məşğul olmağa başlayır.\nNərgiz Cavadzadə: Homoseksuallıq insanı intihara sürükləyə bilərmi?\n- Hər zaman cəmiyyətdən o cür insanları kənarlaşdırmışıq. Uzun illər qəbul etməmişik, damğa vurmuşuq. Ona görə də gizli homoseksuallar həmişə olublar. İnsan hücuma məruz qalıb, cəmiyyət tərəfindən qəbul edilmədiyini hiss etdikdə intihar riski çoxalır.


Yuxusuzluq beynin həcmini kiçildir » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 6-09-2014, 19:00\nSəs ver: Cavabınız pozitivdirsə, o zaman sizin üçün pis xəbər var. Sən demə, yuxusuzluq beyini qurutmaqla onun həcminə təsir edir. Daha dəqiq desək, yuxusuzluq beyninin yaşlanma sürətini artırmaqla onun həcmini kiçildir.Tədqiqatlar 147 insan üzərində aparılıb. Üzərində tədqiqat aparılan insanların yaşı 20-84 olub.İştirakçılara yuxu qrafiki və istirahətin pozulması ilə bağlı suallar verilib. Bundan əlavə, beyində baş verən həcm dəyişikliklərinin maqnit-rezonans tomoqrafiyası (MRT) müayinəsinin köməkliyi ilə aparılıb. Tədqiqat 3,5 il intervalı ilə 2 dəfə aparılıb.Bundan sonra məlum olub ki, qrupa daxil olan insanların 35 faizi yuxu pozğunluğundan əziyyət çəkirlər. Müayinə zamanı onları beynində də dəyişiklik qeydə alınıb. Beynin daha çox alın, təpə və gicgah nahiyələrində kiçilmə baş verib.\nAlimlər bu dəyişikliyin səbəblərini izah etməkdə çətinlik çəkirlər. Bircə o məlumdur ki, sağlam beyin fəaliyyəti üçün yaxşı yuxu lazımdır. NoName


Medianın aktual problemi - İnformasiya izolyasiyası » Demokratik.Az\nDemokratik.Az » Xəbərlər » Müsahibə » Medianın aktual problemi - İnformasiya izolyasiyası\nHazırda Azərbaycan mətbuatının ciddi problemlərindən biri də dövlət qurumlarından informasiya əldə etməkdir.\nJurnalistin dövlət qurumundan cavab alması müşkülə dönüb. Bu durum illərdir davam edir. Bəzi rəsmi qurumların, o cümlədən nazirliklərin mətbuat xidmətlərinin jurnalistlərin üzünə bağlı olmasının araşdırılması vacib olan bir sıra mövzuların ictimaiyyətə çatdırılmasının qarşısını alır. Bəzən isə hansısa ittiham, şikayətlə bağlı dövlət qurumunun mövqeyini dərc etmək, məsələni dəqiqləşdirmək mümkün olmur. İttiham mətbuat orqanlarında səsləndirildikdən sonra müvafiq qurum jurnalisti axtarmağa başlayır. Bu zaman isə mətbuat orqanı qərəzli mövqe tutmaqda günahlandırılır.\nAncaq jurnalistlərin üzünə açıq olan, verilən sualları nəzakətlə cavablandıran, ehtiyac olduqda media nümayəndəsini həmin nazirlik və digər qurumların müvafiq şöbələrinə istiqamətləndirən mətbuat xidmətləri də az deyil. Sevindirici haldır ki, bu cür qurumların sayı artır. Məsələn, əgər əvvəllər Kənd Təsərrüfatı, Xarici İşlər nazirliklərinin mətbuat xidmətindən məlumat almaq mümkünsüz işə çevrilmişdirsə, indi bu qurumla mətbuat arasında baryerin aradan qalxdığını demək olar. Kənd Təsərrüfatı Nazirliyinin nəzdindəki Dövlət Baytarlıq Xidmətinin mətbuat katibi Yolçu Xanvəli isə əksinə jurnalistlərlə münasibətində nümunəvi davranış ortaya qoyur. Mətbuat nümayəndələrinə açıq olan, daha dəqiq ifadə etsək, əslində vəzifəsini uğurla icra edən mətbuat katibləri arasında İradə İbrahimovanın (ETSN), Fazil Talıblının (ƏƏSMN), Anar Cəbrayıllının ("Azərsu” QSC), Anar Nəcəflinin (AAYDA), Mais Ağayevin (BNA) adlarını çəkmək olar.\nAncaq elə qurumlar da var ki, onlardan məlumat almaq lazım gəldikdə, jurnalistlər bu mövzuların "fatihəsini bəri başdan verməli olur”. Belə qurumlar arasında ilk sırada Qida Təhlükəsizliyi Agentliyinin adını çəkmək olar. Bu qurumun mətbuat xidmətinin rəhbəri Mənsur Piriyevin telefon zənginə cavab verməsi "fövqəladə hadisə” hesab olunur. Çoxsaylı təhsil problemləri ilə bağlı açıqlama almaq da jurnalistlərin sevmədiyi işlərdən birinə çevirilib. Çünki Nazirliyin mətbuat xidmətinin rəhbəri Cəsarət Valehovun da səsini eşitmək müşkül məsələdir. Nəzərə alsaq ki, jurnalistlər əsasən iş vaxtlarında zəng edir, həmin şəxslərin gün ərzində məşğul olduğu üçün telefonu açmamasını zənn etmək mümkün deyil. Bu sırada Səhiyyə Nazirliyinin mətbuat katibi Pərviz Əbubəkirovun, Daxili İşlər Nazirliyinin mətbuat xidmətinin əməkdaşı Orxan Mansurzadənin adını çəkmək olar. Rəsmi qurumların mətbuat xidmətləri bir sıra hallarda isə jurnalistlər arasında ayrı-seçkilik edir, hansısa mətbuat orqanının suallarını cavablandırır, digərlərinə isə cavab vermir. Orxan Mansurzadəni də bu sıraya aid etmək olar. Bəzi qurumlar var ki, onların mətbuat xidmətlərinin fəaliyyətdə olması yalnız yaydıqları press-relizlərdən məlum olur. Fövqəladə Hallar Nazirliyi, Dövlət Gömrük Komitəsi, Nazirlər Kabinetinin adlarını bu sırada qeyd etmək lazımdır.\nDini İşlərlə İş üzrə Dövlət Komitəsinə isə gündəmdə olmayan məsələlərlə bağlı müraciət etmək olar. Belə ki, nəzərə almalısınız ki, bu quruma ünvanlanan müraciətiniz 1 ay, ay yarıma arxayıncasına cavablandırılacaq.\nBDU-nun professoru, əməkdar jurnalist Qulu Məhərrəmli "Cümhuriyət” qəzetinə açıqlamasında bildirib ki, dövlət qurumlarından məlumat almağın çətinliyi bütövlükdə mətbuatın problemidir:\n"Hətta nüfuzlu, tanınmış media qurumları da var ki, onlar üçün də məlumat almaq ciddi problemə çevrilib. "İnformasiya almaq” haqqında qanunda bütün məlumat daşıyıcılarının mediaya açıq olması ilə bağlı xüsusi maddə var. Amma təəssüf ki, idarə və təşkilatlar, müəssisə rəhbərləri qanunun bu maddəsini ciddi şəkildə pozur, şifahi ünvanlanan sualları, eləcə də yazılı müraciətləri cavablandırmır. Bu da mahiyyət etibarı ilə jurnalistlərin işini ləngidir. Onlar yazılar üçün vacib olan informasiyaları vaxtında ala bilmir, bu da yazıların keyfiyyətinə öz təsirini göstərir. Əlbəttə ki, bunlar yolverilməzdir”.\nBütün idarə və təşkilatlarda mətbuat xidmətlərinin olduğunu xatırladan media məsələləri üzrə ekspert bu xidmətlərin həmin qurumlar üçün qalxan funksiyasını oynadığından təəssüfləndiyini dedi:\n"Mətbuat xidmətləri jurnalistləri məlumatlandırmaq əvəzinə həmin qurumları qoruyan qalxana çevrilib. Rəhbərliklər mətbuat xidmətini qabağa verərək, onların arxasında gizlənir”. /Cebhe.info/